Ευχαριστίες ΕΥΧΑΡΙΣΤΙΕΣ - PDF\nDownload "Ευχαριστίες ΕΥΧΑΡΙΣΤΙΕΣ"\n1 Ευχαριστίες ΕΥΧΑΡΙΣΤΙΕΣ Κατ αρχήν θα θέλαμε να ευχαριστήσουμε τον επιβλέποντα της εργασίας μας κύριο Κούκο Παντελή για την καθοδήγηση και τις συμβουλές του καθώς επίσης και τους Φράγκου Χριστίνα για την πολύτιμη βοήθεια της στην υλοποίηση της πτυχιακής μας, Σπυράτο Γεράσιμο για την επιμέλεια του εξωφύλλου. 1\n2 Περιεχόμενα ΠΕΡΙΕΧΟΜΕΝΑ Ευχαριστίες...01 Εισαγωγή...04 Κεφάλαιο 1ο Εξέλιξη Τηλεπικοινωνιών-ΟΤΕ Τα πρώτα βήματα τηλεπικοινωνιών στην Ελλάδα ΟΤΕ, η νέα αρχή Η Εξέλιξη των Υπηρεσιών / Υποδομών ΟΤΕ Ο ρόλος του ΟΤΕ στην επικοινωνία των ανθρώπων...08 Κεφάλαιο 2ο Τεχνική Ανάλυση Του Τηλεπικοινωνιακού δικτύου της Ελλάδας Αστικό Δίκτυο Διαίρεση του Αστικού Δικτύου Σταθερό Δίκτυο Αρθρωτό Δίκτυο Μικτό Δίκτυο Υλικά Αστικού Δικτύου Μορφές και είδη Καλωδίων Διατομή Αγωγών Μόνωση Αγωγών Στύλοι Υπόλοιπα Υλικά Αστικού Δικτύου Θερμοσυστελλόμενα Υλικά Προστασία Εναέριου Δικτύου Προστασία Υπόγειου Δικτύου Υπεραστικό Δίκτυο Κατηγορίες Υπεραστικού Δικτύου Υλικά του Υπεραστικού Δικτύου Γενικά Στύλοι Οπλισμός Στύλου Μονωτήρες Σύρματα Υπόλοιπα Υλικά Εναέριου Υπεραστικού Δικτύου Καλώδια Μέτρα Προστασίας Δικτύου Εγκαταστάσεων απο Υπερτάσεις Δημιουργία Υπερτάσεων επί των Τηλεπικοινωνιακών Γραμμών Γειώσεις\n3 Περιεχόμενα Αποστάσεις Ασφαλείας Τηλεπικοινωνιακών αγωγών (από τις αντίστοιχες Οδηγίες του ΟΤΕ) Οπτικές Ίνες Η Δομή της Οπτικής Ίνας και η Μετάδοση του Φωτός Πλεονεκτήματα Μειονεκτήματα Οπτικών Ινών Το Internet Υπηρεσίες του Internet Το Τηλεφωνικό Δίκτυο στις Επικοινωνίες των Η / Υ Δημόσιο Τηλεφωνικό Δίκτυο ή Public Switched Telephone Network (PSTN) Ψηφιακό Δίκτυο Ολοκληρωμένων Υπηρεσιών ή Integrated Services Digital Network (ISDN) ADSL (Asymmetric Digital Subscriber Line) Η Τεχνολογία DSL (Digital Subscriber Line) Δορυφορικό Τηλεπικοινωνιακό Δίκτυο...47 Κεφάλαιο 3ο Ανταγωνισμός στη Σταθερή Τηλεφωνία στην Ελλάδα ΕΕΤΤ και Αρμοδιότητες της Τι είναι η ΕΕΤΤ Αρμοδιότητες της ΕΕΤΤ ΟΤΕ και Ανταγωνιστικές εταιρείες Σταθερής Τηλεφωνίας Η Παρούσα Κατάσταση Το Τεχνικό Πλαίσιο Το Νομικό Πλαίσιο Λειτουργίας των Τηλεπικοινωνιακών Φορέων στην Ελλάδα Η Θέση του ΟΤΕ Εταιρείες Σταθερής Τηλεφωνίας Forthnet Πλεονεκτήματα Tellas Α.Ε Όραμα Αποστολή Βασικές Υπηρεσίες Το Δίκτυο της Tellas Δυνατά και αδύνατα σημεία του ανταγωνισμού Συμπεράσματα Προτάσεις...75 Παραρτήματα...77 Βιβλιογραφία\n4 Εισαγωγή ΕΙΣΑΓΩΓΗ Σ επτέμβριος του 1875 ή εποχή που σημάδεψε τον κόσμο, η μέρα που έφερε κάτι νέο για έρευνα και κέντρισε αμέσως το ενδιαφέρον της ανθρωπότητας,η μέρα που έγραψε Ιστορία, που δεν άφησε κανέναν αδιάφορο, η μέρα που υπογράφτηκε διαχρονική και μέχρι σήμερα παραμένει αθάνατη, η μέρα του τηλεφώνου και συνάμα της ακουστικής εξέλιξης. Η ανακάλυψη που άλλαξε τον κόσμο και τον ελευθέρωσε από τον νωχελισμό, την αδράνεια και την κοινωνική απομόνωση, το γνωστό μας τηλέφωνο η μετάδοση της ίδιας της ανθρώπινης φωνής, την χρωστάμε στον Alexander Graham Bell.Τον άνθρωπο που «συρρίκνωσε» τον χρόνο. Ούτε ο ίδιος δεν θα το περίμενε ότι η εφεύρεση του στην πάροδο των χρόνων, θα γινόταν κρίκος δεσμού και επικοινωνίας όλων ανεξαιρέτως των ανθρώπων Πόσο μάλλον θα είχε προβλέψει την ασταμάτητη και ραγδαία εξέλιξη της. Στα πρώτα στάδια της εξέλιξης τα δίκτυα τηλεφωνίας ήταν μικρά αλλά οι ανάγκες του κόσμου για επικοινωνία μεγάλες. Το τηλέφωνο από όργανο, ως τότε, εξυπηρέτησης ελάχιστων ατόμων και από σύμβολο κοινωνικής υπεροχής, άρχισε να περνάει στα χέρια των πολλών και να εξυπηρετεί την οικονομική, κοινωνική και ιδιωτική ζωή των ανθρώπων. Η ζήτηση όμως φέρνει την παραγωγή και ως συνέπεια αυτής την εξέλιξη. Έτσι τα δίκτυα μεγάλωναν ποσοτικά και ποιοτικά τόσο όσο μεγάλωνε ο εθισμός,η πληροφόρηση και η συνήθεια του κόσμου απέναντι στο τηλέφωνο και στις χρήσεις του. Μικροί οικισμοί απόκτησαν σιγά σιγά το δικό τους τοπικό δίκτυο, το οποίο και κατέληγε σ ένα επαρχιακό. Αυτό με την σειρά του συνδεόταν με μεγαλύτερα δίκτυα, το αστικό και το υπεραστικό. Κάπου εκεί στο μονοπάτι της εξέλιξης της τηλεπικοινωνίας ο άνθρωπος έκανε πιο απλή την καθημερινότητα του, προσθέτοντας στους δρόμους,τις πλατείες και τα πάρκα, τηλεφωνικούς θαλάμους. Στην αρχή λειτουργούσαν με κέρματα και στη συνέχεια το κέρμα έδωσε τη θέση του στην πρωτοπορία, στην μαγνητική κάρτα την λεγόμενη τηλεκάρτα. Ο Alexander Graham Bell έδωσε την λύση σ όλους εμάς του παρελθόντος και του παρόντος με την ανακάλυψη του και έκανε τη ζωή μας πιο βολική, πιο ενδιαφέρουσα και πρόσφερε επίσης- θέτοντας βάσεις ερωτηματικά και ερεθίσματα για έρευνα- στην αναβάθμιση των τηλεπικοινωνιών (Ραδιόφωνο, τηλέτυπο, ραντάρ, τηλεόραση, οπτικές ίνες, ψηφιακή τεχνολογία, δορυφορική επικοινωνία, κινητή τηλεφωνία, εικονοτηλέφωνο, internet). 4\n5 Κεφάλαιο1 ο : Εξέλιξη Τηλεπικοινωνιών - ΟΤΕ ΚΕΦΑΛΑΙΟ 1ο ΕΞΕΛΙΞΗ ΤΗΛΕΠΙΚΟΙΝΩΝΙΩΝ-ΟΤΕ 1.1 ΤΑ ΠΡΩΤΑ ΒΗΜΑΤΑ ΤΗΛΕΠΙΚΟΙΝΩΝΙΩΝ ΣΤΗΝ ΕΛΛΑΔΑ Δ εύτερο μισό του 19ου αιώνα. Η Ελλάδα, με τετραγωνικά χιλιόμετρα έδαφος και με πληθυσμό, που μόλις ξεπερνάει το ένα εκατομμύριο, προσπαθεί να κατοχυρώσει ένα βαθμό ανεξαρτησίας και δημοκρατικής ζωής, ενώ παράλληλα πλέκει και τους ιστούς μια σύγχρονης οικονομίας και κοινωνίας. Τα πρώτα καλώδια υποβρύχιου τηλέγραφου έχουν ποντιστεί στη Μεσόγειο το Το 1858 ανάλογα καλώδια συνδέουν τον Πειραιά με τη Σύρο. Το υποβρύχιο καλώδιο Σύρου - Χίου, που αγοράζεται την επόμενη χρονιά, συνδέει την Ελλάδα με την Κωνσταντινούπολη και την Αλεξάνδρεια. Η άμεση επαφή με τις παροικίες δυναμώνει τα όνειρα και τις ενέργειες του αναπτυσσόμενου ελληνισμού. Αλλά και εσωτερικά, η εναέρια τηλεγραφική σύνδεση Αθήνας, Πειραιά, Αιγίου και Πάτρας δίνει συνοχή σε μια φτωχή και "εκτός ελέγχου" ακόμα κοινωνία. Το 1862 άλλες εφτά πόλεις συνδέονται τηλεγραφικά με την Αθήνα. Το 1864 ενώνονται με την Ελλάδα τα Ιόνια νησιά, όπου ο τηλέγραφος, συγκεκριμένα στην Κέρκυρα, έχει φτάσει από το Στα τέλη της δεκαετίας του 1860 αρχίζει να λειτουργεί η Διώρυγα του Σουέζ. Όλα αλλάζουν Ο δρόμος για την Ανατολή συντομεύει. Τα τηλεγραφικά καλώδια ακολουθούν τις θαλάσσιες οδούς. Το 1873 συνδέονται τηλεγραφικά τα Χανιά με τη Ζάκυνθο και η Σητεία με την Αλεξάνδρεια, ενώ το 1878 το Ηράκλειο με τη Σύρο. Μόλις ένα χρόνο πριν η τηλεφωνία έχει εισαχθεί στην Ευρώπη. Η Ελλάδα βρίσκεται στην εφηβεία της. Το 1892, επί πρωθυπουργίας Χαρίλαου Τρικούπη, ψηφίζεται νόμος "περί τηλεφωνικής συγκοινωνίας". Η επέκταση του νέου τηλεπικοινωνιακού μέσου θα είναι και στην Ελλάδα, όπως και σ' ολόκληρο τον κόσμο, σχετικά αργή. Το 189ό, χρονιά των Ολυμπιακών Αγώνων, οι συνδρομητές στην Αθήνα και τον Πειραιά μόλις που φθάνουν τους ενενήντα. Στις αρχές του νέου αιώνα οι συνδρομητές τηλεφώνου είναι 400, ενώ αντίθετα τα τηλεγραφεία που λειτουργούν σ' όλη τη χώρα είναι 232. Είκοσι χρόνια αργότερα, το 1922, οι συνδρομητές τηλεφώνου παραμένουν μόλις Στην επόμενη δεκαετία και ως την ίδρυση, το 1931, της Ανώνυμης Ελληνικής Τηλεφωνικής Εταιρείας (ΑΕΤΕ), γίνονται κάποια σημαντικά βήματα. Η αστική τηλεφωνία επεκτείνεται σε αρκετές ακόμα ελληνικές πόλεις, ενώ από το 1926 λειτουργεί στην Θεσσαλονίκη μεταλλάκτης 1200 συνδρομητών. Η τηλεγραφία, στο μεταξύ, δεν έχει πάψει να αναπτύσσεται. Στα χέρια αγγλικής ιδιωτικής εταιρείας, αλλά υπό τον έλεγχο του κράτους, ενώνεται, ως ενιαία υπηρεσία, στην αρχή με τα Ταχυδρομεία και από το 1895 και με την τηλεφωνία, στην Διεύθυνση των δημόσιων τηλεφωνικών και τηλεγραφικών υπηρεσιών ( Τ.Τ.Τ ), που αρχικά λειτουργεί στο Υπουργείο Εσωτερικών. Στη δεκαετία του '30, οι τηλεπικοινωνίες προοδεύουν, η ώρα του τηλεφώνου έχει, και για την Ελλάδα, σημάνει.τυπώνεται ο πρώτος τηλεφωνικός κατάλογος, λειτουργεί ο πρώτος θάλαμος με κερματοδέκτες, τα τιμολόγια, στα μέτρα του δυνατού, μειώνονται. Στις 8 Αυγούστου 1931, με την εκχώρηση εκ μέρους της Siemens Halske των σχετικών δικαιωμάτων της, ιδρύεται η ΑΕΤΕ. Από εδώ και μπρος και ως το 1949, 5\n6 Κεφάλαιο1 ο : Εξέλιξη Τηλεπικοινωνιών - ΟΤΕ τηλέφωνο και τηλέγραφος θα ακολουθήσουν ξεχωριστούς δρόμους. Η ΑΕΤΕ θα αναλάβει την αυτόματη τηλεφωνία στο εσωτερικό της χώρας, η αγγλική Eastern Telegraph την ασύρματη και ενσύρματη τηλεγραφία με το εξωτερικό, ενώ η κρατική υπηρεσία Τ.Τ.Τ., που εποπτεύει τις δυο εταιρείες, αναλαμβάνει, μαζί με τα ταχυδρομεία, και δυο ακόμα τομείς: τη χειροκίνητη τηλεφωνία (υπεραστική διεθνή και στις μικρές πόλεις) και τα τηλεγραφήματα εσωτερικού. Το 1940 οι συνδρομητές τηλεφώνου σ' όλη την Ελλάδα είναι , τα αυτόματα τηλεφωνικά κέντρα 42 και τα κοινοτικά τηλεφωνεία Ήδη από το 1931 η Ελλάδα συνδέεται τηλεφωνικά με τη Βουλγαρία και τη Γιουγκοσλαβία και από το 1932 ως το 1934, πρώτα η Θεσσαλονίκη και μετά η Αθήνα, συνδέονται με ολόκληρη την Ευρώπη. Το 1946 το 75% των μετοχών της ΑΕΤΕ, που ήταν γερμανική εταιρεία, περνάει στο δημόσιο. Πρέπει να κερδηθεί το χαμένο έδαφος και οι τηλεπικοινωνίες πρέπει να προσαρμοστούν στις τεχνολογικές εξελίξεις. Όλα, και η έλευση του σχεδίου Μάρσαλ, τείνουν στη δημιουργία ενός νέου φορέα για τις τηλεπικοινωνίες. Τι χαρακτήρα θα έχει; Και ποιους τομείς θα συμπεριλάβει; 1.2 ΟΤΕ, Η ΝΕΑ ΑΡΧΗ Σ τις 1Ο Νοεμβρίου 1949 ξεκινούσε επίσημα τη λειτουργία του ο Οργανισμός Τηλεπικοινωνιών Ελλάδος (ΟΤΕ).Η Ανώνυμη Εταιρεία που δημιουργήθηκε με τον νόμο 1049/49, ήταν, αντίθετα από τις εισηγήσεις ξένων και εγχώριων παραγόντων, κάτω από τον έλεγχο του κράτους, που είχε και τη μοναδική, μη μεταβιβάσιμη μετοχή αλλά διέθετε οικονομική και διοικητική αυτονομία. Στον ΟΤΕ πέρασαν όλοι οι τομείς της τηλεγραφίας και της τηλεφωνίας με το Εσωτερικό και το εξωτερικό, με εξαίρεση εκείνους που αφορούσαν το στρατό, τη ΔΕΗ, που ιδρύθηκε εννέα μήνες αργότερα, τα αεροδρόμια και την επικοινωνία των σιδηροδρομικών σταθμών. Μ' αυτό τον τρόπο, το προσωρινό "διαζύγιο" των δυο βασικών τηλεπικοινωνιακών μέσων είχε τελειώσει. Το προσωπικό της ΑΕΤΕ, η οποία πέρασε ολοκληρωτικά στο δημόσιο με αποζημίωση των μετόχων της, συνολικά εργαζόμενοι, μετατάχθηκε στον ΟΤΕ. Το ίδιο έγινε με τους εργαζομένους στις δημόσιες τηλεφωνικές και τηλεγραφικές υπηρεσίες (Τ.Τ.Τ), καθώς και με το προσωπικό της μικρής Ανώνυμης Ηλεκτρικής Εταιρείας Ρόδου και του Αγγλικού Τηλεγραφείου, δηλαδή της αγγλικής Cable and Wireless, που όμως, με μια παράταση λόγω του πολέμου, που είχε μεσολαβήσει, διατήρησε το προνόμιο των τηλεγραφικών συνδέσεων με το εξωτερικό ως το 1957 Οι εγκαταστάσεις που απέκτησε ο ΟΤΕ, ήταν αξίας 23 εκατομμυρίων δολαρίων, ενώ η χρηματική βοήθεια του σχεδίου Μάρσαλ ήταν άλλα 9 εκατομμύρια δολάρια. 1.3 Η ΕΞΕΛΙΞΗ ΤΩΝ ΥΠΗΡΕΣΙΩΝ / ΥΠΟΔΟΜΩΝ ΟΤΕ Τ α πρώτα χρόνια οι δυσκολίες ήταν μεγάλες, καθώς η ζήτηση ξεπερνούσε κατά πολύ τις δυνατότητες και τους πόρους του Οργανισμού. Η αστυφιλία είχε προσλάβει διαστάσεις και οι ανάγκες για τηλεπικοινωνίες πολλαπλασιάζονταν. Μια λύση ήταν η εγκατάσταση κοινόχρηστων γραμμών στις πόλεις και η επέκταση των κοινοτικών τηλεφωνείων στην ύπαιθρο. 6\n7 Κεφάλαιο1 ο : Εξέλιξη Τηλεπικοινωνιών - ΟΤΕ Ο απολογισμός της πρώτης δεκαετίας ήταν παρόλα αυτά, θετικός. Η τηλεφωνική πυκνότητα ανέβηκε στα 2,88 τηλέφωνα σε κάθε 100 κατοίκους, που σημαίνει την πρώτη θέση στα Βαλκάνια και την δεκάτη στην Ευρώπη. Η αυτοματοποίηση της αστικής και υπεραστικής τηλεφωνίας έφερε την Ελλάδα στην πέμπτη θέση στη Ευρώπη. Σ' αυτή τη δεκαετία δημιουργείται ένα δίκτυο 34 σταθμών μικροκυμάτων πολλαπλής επικοινωνίας. Πολλά νησιά αρχίζουν για πρώτη φορά να επικοινωνούν τηλεφωνικά με την υπόλοιπη χώρα. Όσο για τα κοινοτικά τηλεφωνεία γίνονται (αύξηση 36Ο%) Η παραδοσιακή τηλεγραφία γνωρίζει κι αυτή μια νέα, την τελευταία της, αναλαμπή. Το 1957 εγκαινιάζεται η Υπηρεσία Συνδρομητών Τelex. Στη δεύτερη δεκαετία τα βήματα επιταχύνονται. Τα ελληνικά βουνά έχουν τώρα μια μόνιμη και επιβλητική συντροφιά. Τους ασυρματικούς σταθμούς του ΟΤΕ. Ο κτιριακός εξοπλισμός του Οργανισμού αυξάνεται, οι εγκαταστάσεις εκσυγχρονίζονται. Αυτοματοποιείται σταδιακά η υπεραστική και η διεθνής τηλεφωνική και τηλεγραφική ανταπόκριση, που καλύπτει τώρα εκτός από την Ευρώπη όλη την Αμερικανική ήπειρο, την Αυστραλία και πολλές χώρες της Ασίας και της Αφρικής. Παράλληλα βελτιώνεται η σύνδεση, τηλεφωνική και τηλεγραφική, με τα πλοία της Μεσογείου και τα υπερωκεάνια. Την ίδια στιγμή που ο ΟΤΕ πραγματοποιούσε τον πρώτο βασικό του στόχο,την ανασυγκρότηση και την επέκταση των τηλεπικοινωνιών σ' όλη τη χώρα και πέρα από αυτήν, οι παγκόσμιες τεχνολογικές εξελίξεις άλλαξαν πάλι τα δεδομένα, προσφέροντας νέες δυνατότητες και απαιτώντας νέες προσπάθειες. Οι δορυφορικές επικοινωνίες, που ξεκίνησαν το 1962 με την εκτόξευση του πρώτου τηλεπικοινωνιακού δορυφόρου Τelstar, επεκτάθηκαν και συμπληρώθηκαν από μια σειρά άλλων επιστημονικών και τεχνολογικών ανακαλύψεων, που κυριολεκτικά άλλαξαν το χάρτη και στο χώρο αυτό. Στην εικοσαετία 1970 ως 1990 γεννήθηκαν όλες οι εφευρέσεις, που, στις άπειρες, συγκεκριμένες εφαρμογές τους, η κάθε μια μόνη της ή σε αλληλεπίδραση και συνδυασμό, εισάγουν την ανθρωπότητα στον 21 ο αιώνα. Οι οπτικές ίνες, το διεθνές ναυτιλιακό δορυφορικό σύστημα Inmarsat, το telefax, η τηλεφωνική σύνδεση των κομπιούτερ και η τηλεμετάδοση δεδομένων, το videotext και το teletext, η αναλογική τηλεφωνία, η τηλεδιάσκεψη, η πλοήγηση μέσω δορυφόρων, η χρήση του τηλεφώνου από άτομα με ακουστικά ή γλωσσικά προβλήματα, η μετάδοση επιστημονικών δεδομένων από το διάστημα, η τηλεχαρτογράφηση του πλανήτη, το Ψηφιακό Δίκτυο Ενοποιημένων Υπηρεσιών (ΙSDΝ), και, τέλος, το Διαδίκτυο (Internet), είναι τα δώρα της δικής μας εποχής στις επόμενες. Ο ΟΤΕ κατόρθωσε, βασισμένος στο έργο των προηγούμενων δεκαετιών, να ανταποκριθεί στις απαιτήσεις των καιρών. Στην εικοσαετία αυτή έχουμε νέα, εντυπωσιακή επέκταση της τηλεφωνίας σε όλη τη χώρα και αυτοματοποίηση της υπεραστικής τηλεφωνίας. Ήδη το 1970 εγκαινιάζεται το Κέντρο Δορυφορικών Επικοινωνιών στις Θερμοπύλες. Η πρώτη του κεραία συνδέει, δορυφορικά την Ελλάδα με τον Καναδά, τις ΗΠΑ και την Αγγλία, ενώ, δυο χρόνια αργότερα, η λειτουργία αυτή μετατίθεται σε μια δεύτερη κεραία, ενώ η πρώτη εξυπηρετεί τη σύνδεση με τις χώρες του Ινδικού, την Αυστραλία και την Ιαπωνία. Ο ΟΤΕ γίνεται ιδρυτικό μέλος του Inmarsat. Παράλληλα η Ελλάδα, με τα νέα υποβρύχια δίκτυα σ' όλη τη Μεσόγειο και τη ραδιοηλεκτρική ζεύξη με τις γειτονικές της χώρες γίνεται σημαντικός τηλεπικοινωνιακός κόμβος στη νοτιοανατολική Ευρώπη. Ο ΟΤΕ συνεχώς επεκτείνεται. Η τηλετυπική υπηρεσία βελτιώνεται, τα τηλεφωνικά κέντρα γίνονται ηλεκτρονικά και στις Θερμοπύλες μπαίνει σε λειτουργία μια τρίτη κεραία και ένας παράκτιος, επίγειος σταθμός. Τέλος το 1988 αρχίζει να λειτουργεί το επιβλητικό Διοικητικό Μέγαρο στο Μαρούσι, σύμβολο των επιτυχιών αλλά και του 7\n8 Κεφάλαιο1 ο : Εξέλιξη Τηλεπικοινωνιών - ΟΤΕ ενισχυμένου ρόλου του Οργανισμού στην εθνική οικονομία και την ελληνική κοινωνία γενικότερα. Ο ΟΤΕ, έγκαιρα και σε όλη την απαιτούμενη κλίμακα, μετέβαλε τη θέση του στην κοινωνία και, υποδεχόμενος τη νέα χιλιετία, εμφανίζεται ριζικά αναγεννημένος. Οι 5,5 εκατομμύρια σταθερές και οι εκατοντάδες χιλιάδες κινητές συνδέσεις, καθώς και ο υψηλός δείκτης τηλεφωνοδότησης, 53 τηλέφωνα ανά 100 κατοίκους, είναι μόνο η ποσοτική πλευρά αυτής της κοσμογονίας. Υπάρχει και η ποιοτική πλευρά, που επιτεύχθηκε με την ραγδαία ψηφιακοποίηση των κέντρων και του ζευκτικού δικτύου του ΟΤΕ, καθώς και με ένα πλήθος εξειδικευμένων τηλεπικοινωνιακών εφαρμογών. Καινούργιες λέξεις και έννοιες εισβάλουν και σταδιακά αφομοιώνονται από ένα συνεχώς διευρυνόμενο κοινό. Τονικό σύστημα, ασύρματη και κινητή τηλεφωνία, ΙSDΝ. αναλυτική χρέωση εκτροπή κλήσης, συνοπτική σύνδεση, γραπτό και φωνητικό μήνυμα...εξήντα πέντε διαφορετικά προϊόντα και υπηρεσίες, καθώς και δεκάδες ευκολίες και εφαρμογές περιμένουν τον Έλληνα καταναλωτή. Ορισμένες μάλιστα προσφέρονται δωρεάν. Σήμερα ο ΟΤΕ συμμετέχει σε τέσσερις διεθνείς οργανισμούς που διαθέτουν δορυφόρους και παρέχει άμεσα ή έμμεσα τις υπηρεσίες του σε 52 εκατομμύρια ανθρώπους. Πίσω απ όλ' αυτά βρίσκεται ένα μεγάλο, πενταετές επενδυτικό πρόγραμμα, που ξεπερνά το 1,2 τρισεκατομμύρια δρχ. και φτάνει ως το Η Εταιρεία τα τελευταία χρόνια έχει προβεί σε επενδύσεις αναβάθμισης και επέκτασης του δικτύου της, προκειμένου να μπορεί να προσφέρει ένα φάσμα τεχνολογικά προηγμένων υπηρεσιών. Ο ΟΤΕ έχει ήδη προβεί σε σημαντικές επενδύσεις για την ψηφιακοποίηση του δικτύου και για την εγκατάσταση ευρυζωνικού δικτύου, καθώς και συνδέσεων υψηλής ταχύτητας και χωρητικότητας σε κατοικίες και επιχειρήσεις προκειμένου να είναι δυνατή η παροχή ενοποιημένων υπηρεσιών στους πελάτες. Το αποτέλεσμα αυτών των επενδύσεων ήταν εκτός από την ψηφιακοποίηση του ζευκτικού δικτύου που βρίσκεται στο 100% και η ψηφιακοποίηση του συνδρομητικού δικτύου να εξελίσσεται ικανοποιητικά μέσα από συνδυασμένες επιλογές των κατάλληλων για το σκοπό αυτό τεχνολογιών. 1.4 Ο ΡΟΛΟΣ ΤΟΥ ΟΤΕ ΣΤΗΝ ΕΠΙΚΟΙΝΩΝΙΑ ΤΩΝ ΑΝΘΡΩΠΩΝ Ο Οργανισμός Τηλεπικοινωνιών της Ελλάδας (Ο.Τ.Ε Α.Ε. ) είναι σήμερα ένας από τους κορυφαίους Ομίλους εταιρειών στην Ελλάδα και μεταξύ των δέκα πρώτων τηλεπικοινωνιακών οργανισμών στην Ευρώπη. Απευθυνόμενος σε μια αγορά 60 εκατομμυρίων ατόμων που εκτείνεται εκτός των ελληνικών συνόρων, στην ευρύτερη Νοτιοανατολική Ευρώπη, ο ΟΤΕ αποδεικνύει διαρκώς ότι οι τηλεπικοινωνίες δεν εξαντλούνται στην τεχνολογική τους διάσταση. Αντίθετα, με αυξημένο αίσθημα κοινωνικής ευθύνης, συμμετέχει στα κοινά συμβάλλοντας στην ανάπτυξη του τόπου και στην κοινωνική ευημερία. Με συνέπεια, συνέχεια και κοινωνική ευαισθησία, ο ΟΤΕ εστιάζει το ενδιαφέρον του σε χορηγικές ενέργειες που προάγουν την επικοινωνία, διακρίνονται για το κύρος και την ελληνικότητα τους. Σαν κυρίαρχος προμηθευτής της δημόσιας μεταστρεφόμενης φωνητικής τηλεφωνίας στην Ελλάδα, ο O.T.E παρέχει τις τοπικές, μεγάλης απόστασης και διεθνείς υπηρεσίες επικοινωνιών στις ελληνικές και ξένες επιχειρήσεις, τους καταναλωτές και τις κυβερνητικές αντιπροσωπείες. Επιπλέον, ο O.T.E προσφέρει 8\n9 Κεφάλαιο1 ο : Εξέλιξη Τηλεπικοινωνιών - ΟΤΕ στους πελάτες του μια σειρά τεχνολογικά προηγμένων υπηρεσιών συμπεριλαμβανομένης της κινητής τηλεφωνίας, της πρόσβασης στο διαδίκτυο (internet), του ψηφιακού δικτύου ενοποιημένων υπηρεσιών, των μεταδόσεων μεγάλων στοιχείων, καθώς επίσης και των παραδοσιακών υπηρεσιών, όπως οι μισθωμένες γραμμές, οι θαλάσσιες και δορυφορικές επικοινωνίες, τηλέτυπο και τηλεγραφία, το Audiotex, οι τηλεκάρτες και οι κατάλογοι. 9\n10 Κεφάλαιο2 ο : Τεχνική Ανάλυση Του Τηλεπικοινωνιακού Δικτύου Της Ελλάδας Α Μέρος ΚΕΦΑΛΑΙΟ 2 ΤΕΧΝΙΚΗ ΑΝΑΛΥΣΗ ΤΟΥ ΤΗΛΕΠΙΚΟΙΝΩΝΙΑΚΟΥ ΕΛΛΑΔΑΣ ΔΙΚΤΥΟΥ ΤΗΣ Ό λοι μας λίγο πολύ ξέρουμε ή και γενικά έχουμε δει και ακούσει για τις γραμμές και τα συστήματα μεταφοράς ενέργειας. Με μια ματιά γύρω μας θα δούμε μια ποικιλία από τέτοια συστήματα που τις περισσότερες φορές δεν υποπτευόμαστε τη σοβαρή αποστολή τους. Ηλεκτρικές γραμμές που μεταβιβάζουν ισχύς χιλιάδων ΜW από απομεμακρυσμένες περιοχές κατευθύνονται προς τις πόλεις. Παρόμοια δίκτυα διασχίζουν ολόκληρη τη χώρα. Οι τηλεπικοινωνίες κάνουν σχεδόν παντού την παρουσία τους με εναέριες γραμμές και ασυρματικές ζεύξεις που μεταβιβάζουν τηλεφωνικά και τηλετυπικά σήματα, DΑΤΑ κ..τ.λ. στη στάθμη ισχύος μερικών mw. Μια άλλη κατηγορία γραμμών που είναι άγνωστη ίσως στον πολύ κόσμο και δεν θα ήταν υπερβολή να πούμε ότι είναι και η μεγαλύτερη, αναφέρεται στο τεράστιο δίκτυο, των υπογείων γραμμών. Χρησιμοποιούνται κυρίως από τις τηλεπικοινωνίες. Είναι σύνθετα καλώδια που αποτελούνται από ζευγάρια άλλων απλών καλωδίων με κάποια πλέξη μεταξύ τους και μονωμένα με χαρτί ή πλαστικές ουσίες. Αυτά βρίσκονται κατά εκατοντάδες μέσα σ' ένα καλώδιο έτσι που σαν σύνολο να προστατεύονται από τις διάφορες επιδράσεις του περιβάλλοντος (υγρασία, θερμοκρασία κ..τ.λ. ). Βέβαια τα καλώδια αυτά μπορεί να είναι και ομοαξονικά, ανάλογα με το φάσμα συχνοτήτων που έχουν τα σήματα που μεταβιβάζουν. Τέλος είναι σκόπιμο να αναφερθούν και τα συστήματα με κυματοδηγούς και οπτικές ίνες. Οι τελευταίες έχουν μπει ήδη σε εκμετάλλευση και στη χώρα μας σε τηλεπικοινωνιακές εφαρμογές. Σήμερα καλύπτουν ένα μεγάλο μέρος των τηλεπικοινωνιακών αναγκών στις υπεραστικές ζεύξεις. Αν τώρα πούμε ποιο από όλα αυτά τα συστήματα παρουσιάζει το μεγαλύτερο ενδιαφέρον δεν πρέπει λογικά να σταματήσουμε σε κανένα. Όλα είναι εξ ίσου απαραίτητα και αναγκαία. Αν όμως το ενδιαφέρον αυτό το συσχετίσουμε με τα προβλήματα που μας δημιουργούν, αναφορικά και με τις υπηρεσίες που εξυπηρετούν, τότε πρέπει να προσέξουμε τα απλά συμμετρικά ζευγάρια των καλωδίων που βρίσκονται ομαδοποιημένα μέσα στα ζευκτικά καλώδια. Δηλαδή από όλο αυτό το πλήθος των συστημάτων μεταφοράς ξεχωρίζουμε έτσι μια κατηγορία που χρησιμοποιείται ευρέως στις τ τηλεπικοινωνίες. Οι Τηλεπικοινωνιακοί Οργανισμοί αντιμετωπίζουν σήμερα ένα πολύ σοβαρό πρόβλημα, την αύξηση της τηλεφωνικής κίνησης, όχι μόνο σε ποσότητα (νέες τηλεφωνικές συνδέσεις) αλλά και ποιότητα. Η τεχνική βοήθησε αρκετά στο πρώτο με την εφαρμογή συστημάτων που χρησιμοποιούν τις γνωστές μας διαμορφώσεις πλάτους και συχνότητας. Αναπτύχθηκαν έτσι. τα FDM. (Frequency Division Multiplex) συστήματα που προσφέρουν περιορισμένης κλίμακας λύσεις στο πρόβλημα αυτό, αφού επιτρέπουν από μία και μόνο δισύρματη γραμμή να περάσουμε περισσότερες από μία τηλεφωνικές ομιλίες. Έτσι όμως η ζώνη ακουστικών συχνοτήτων μετατίθεται σ' άλλη υψηλότερη περιοχή (μερικές εκατοντάδες ΜΗz) πράγμα που περιορίζει τις ικανότητες των γραμμών για σωστή μεταβίβαση ενέργειας. Σήμερα που το πρόβλημα έγινε περισσότερο επιτακτικό και κυρίως προς την κατεύθυνση της ποιότητας επικοινωνίας, η τεχνολογική ανάπτυξη στον τομέα κυρίως των υπολογιστών, βοήθησε σχεδόν αποτελεσματικά και τις 10\n11 Κεφάλαιο2 ο : Τεχνική Ανάλυση Του Τηλεπικοινωνιακού Δικτύου Της Ελλάδας Α Μέρος τηλεπικοινωνίες με τη δημιουργία νέων συστημάτων που βασίζονται στη ψηφιακή παλμοκωδική διαμόρφωση (ΡCΜ) σε συνδυασμό με χρονικό Multiplexing (ΤDΜ Time Division Multiplexing). Με τη τεχνική αυτή είναι δυνατό από κάθε χωριστό ζευγάρι καλωδίου να περάσουμε πολλές τηλεφωνικές ομιλίες, μόνο που χρησιμοποιούμε μεγάλο φάσμα συχνοτήτων. Εμείς θα μελετήσουμε τα διάφορα είδη του δικτύου (Αστικό-Υπεραστικό), τα υλικά που απαιτούνται για την εγκατάσταση και λειτουργία των τηλεφωνικών συνδέσεων, τα χαρακτηριστικά των καλωδίων (μηχανικά και ηλεκτρικά). 2.1 ΑΣΤΙΚΟ ΔΙΚΤΥΟ Διαίρεση του Αστικού Δικτύου Τ ο Αστικό Τηλεφωνικό Δίκτυο διακρίνεται σε δύο κατηγορίες: α) Το ζευτικό δίκτυο που είναι το σύνολο των αγωγών οι οποίοι συνδέουν δύο κέντρα της ίδιας αστικής περιοχής.ο τρόπος ζεύξης των κέντρων μπορεί να είναι πολυγωνικής μορφής, αστεροειδούς ή ακτινωτής μορφής και τέλος μικτής μορφής. (α) Πολυγωνική ζεύξη (β)ακτινωτή ή αστεροειδής ζεύξη Σχήμα 1. Τρόποι ζεύξεως των Αστικών Κέντρων. Στην πολυγωνική ζεύξη το κάθε κέντρο συνδέεται απευθείας με τα υπόλοιπα κέντρα της περιοχής και για να την παραστήσουμε φέρουμε όλες τις διαγώνιους του πολυγώνου που σχηματίζουν τα κέντρα της περιοχής αυτής. Στην αστεροειδή ζεύξη το κάθε κέντρο είναι συνδεδεμένο απευθείας μόνο με ένα κέντρο (το κομβικό) μέσω του οποίου συνδέεται αυτό με τα υπόλοιπα κέντρα (Σχ. 1.β). Υπάρχει τέλος και η μικτή ζεύξη η οποία συνδυάζει και τις δύο προηγούμενες μορφές ζεύξης (Σχ. 2). Το αστικό ζευκτικό δίκτυο είναι κατά κανόνα υπόγειο αστεροειδούς μορφής. Οι ζευκτικές γραμμές είναι μεγαλύτερης διατομής από τις συνδρομητικές (διάμετρος αγωγών 0,8 mm και άνω) γιατί το ζευκτικό δίκτυο παρουσιάζει μεγαλύτερη κίνηση από το συνδρομητικό. 11\n12 Κεφάλαιο2 ο : Τεχνική Ανάλυση Του Τηλεπικοινωνιακού Δικτύου Της Ελλάδας Α Μέρος Σχήμα 2. Μικτή σύνδεση Κέντρων. β) Το συνδρομητικό δίκτυο που αποτελείται από το σύνολο των συνδρομητικών γραμμών διακρίνεται σε οργανωμένο και μη οργανωμένο. Το οργανωμένο δίκτυο ανάλογα με τη χρήση του αποτελείται από το Κύριο (Κ.Δ.) ή κεντρικό, το απερχόμενο ή δίκτυο διανομής (Δ.Δ.) και το ατομικό δίκτυο των συνδρομητών (Σχ. 3) Σχήμα 3. Διαίρεση Αστικού Δικτύου. Ο κάθε Συνδρομητής είναι μόνιμα συνδεδεμένος μέσω μιας γραμμής με μία κεντρική εγκατάσταση στο Αστικό Τηλεφωνικό Κέντρο (Α.Κ). Μέσα στο Α.Κ. πραγματοποιείται η σύνδεση μεταξύ δύο συνδρομητών, δια του σχηματισμού του αριθμού κλήσεως του καλούμενου συνδρομητή με τον επιλογικό μας δίσκο, ή το πληκτρολόγιο και την καθοδήγηση των ζευκτικών οργάνων του κέντρου (επιλογέων). Είναι φανερό λοιπόν, ότι από την τηλεφωνική συσκευή πρέπει να υπάρχει ένας φορέας (μία γραμμή) που θα μεταφέρει στο Α.Κ. την παλμοσειρά ή τις κατάλληλες συχνότητες για τη διέγερση των επιλογικών οργάνων. Το ίδιο ζευγάρι αγωγών θα χρησιμοποιηθεί 12\n13 Κεφάλαιο2 ο : Τεχνική Ανάλυση Του Τηλεπικοινωνιακού Δικτύου Της Ελλάδας Α Μέρος στη συνέχεια για την επικοινωνία (μεταφορά φάσματος ομιλίας) μεταξύ των συνδρομητών. Το ζευγάρι αυτό που ξεκινάει από τον Κεντρικό Κατανεμητή του Α.Κ και μέσω του ακροκιβωτίου καταλήγει στο τηλέφωνο του συνδρομητή λέγεται συνδρομητική γραμμή. Γενικός (ή Κεντρικός) Κατανεμητής του Α.Κ είναι μία ικριωσειρά μέσα σε μια αίθουσα πάνω στην οποία καταλήγουν από τη μία πλευρά οι παροχές του Α.Κ. πάνω σε οριζόντιες οριολωρίδες (πλευρά κέντρου) και από την άλλη οι γραμμές των συνδρομητών (πλευρά Δικτύου) πάνω σε οριολωρίδες που είναι σε κατακόρυφη διάταξη. Στις κατακόρυφες και οριζόντιες οριολωρίδες υπάρχουν αντίστοιχα γραμμένα τα στοιχεία του δικτύου αφ' ενός και τα νούμερα του κέντρου αφ' ετέρου. Η ζεύξη μεταξύ των οριολωρίδων αυτών γίνεται με σύρμα μικτονομήσεως 1 (ραζιρουμ) από τον υπεύθυνο του Κατανεμητή. Τα σημεία επαφής των ορίων με τα ραζιρουμ πρέπει να συγκολλούνται με κόλληση κολοφωνίου, πολύ προσεκτικά. Στην περίπτωση που ένας συνδρομητής εγκατασταθεί σε άλλη διεύθυνση στην περιοχή του ίδιου Α.Κ., που αναγκαστικά θα αλλάξει καλώδιο, το νεό ζευγάρι αγωγών του μπορεί να συνδεθεί με νέα μικτονόμηση στον αριθμό του συνδρομητή. Επίσης με νέα μικτονόμηση μπορούμε να πετύχουμε την αλλαγή του αριθμού ενός συνδρομητή, εφόσον αυτός το επιθυμεί και εκδοθεί η προς τούτο απαραίτητη εντολή (Α.Τ. 06). Το Αστικό Τηλεφωνικό Δίκτυο ανάλογα με τον τρόπο οργάνωσης του διακρίνεται σε Σταθερό, Αρθρωτό και Μικτό Σταθερό Δίκτυο Σταθερό ή μη οργανωμένο λέγεται ένα δίκτυο όταν η διάθρωσή του είναι τέτοια ώστε όλα τα καλώδια να ξεκινούν από τον Γενικό Κατανεμητή και να καταλήγουν στα ακροκιβώτια τα οποία διακρίνονται σε: 1. Ακραίους Διακλαδωτές ή ΒΟΧ, που τοποθετούνται σε πυκνοκατοικημένες περιοχές και οι ατομικές γραμμές των συνδρομητών έχουν μικρό μήκος ώστε να μη χρειάζονται, ασφάλεια. 2. Κυτία Μεταφοράς (Κ.Μ.) ή Κασέτες, που χρησιμοποιούνται στα τμήματα των δικτύων των αραιοκατοικημένων περιοχών, που οι ατομικές γραμμές είναι συνήθως μεγαλύτερες των 500 μ. και απαιτείται ασφάλεια αυτών από τους κεραυνούς και τις υπερτάσεις γενικότερα. Αυτή παρέχεται από τον ειδικό εξοπλισμό (ασφάλειες και αλεξικέραυνα) που υπάρχει στις κασέτες. Τόσο τα ΒΟΧ όσο και οι κασέτες είναι μεταλλικής κατασκευής, μπορούν να στερεωθούν πάνω σε κολώνες ή στον τοίχο και έχουν τυποποιημένη κατασκευή ώστε να εξυπηρετούν 10 συνδρομητές. 3. Εσωτερικούς Κατανεμητές (Εσκαλίτ). Είναι ξύλινα ή μεταλλικά κιβώτια, ορισμένων διαστάσεων, τυποποιημένων ανάλογα με το πλήθος των συνδρομητών που πρόκειται να εξυπηρετήσουν και τοποθετούνται στο εσωτερικό των οικοδομών. Αυτό γίνεται σε ειδικές περιπτώσεις που υπάρχουν αυξημένες ανάγκες τηλεφωνικής κάλυψης μιας περιοχής με μεγάλα οικήματα (κατάστημα ή πολυκατοικίες) και το Αστικό Δίκτυο αντί να καταλήγει σε ΒΟΧ οδηγείται στο εσωτερικό των οικοδομών και καταλήγει σ αυτούς. Η οργάνωση του δικτύου σε σταθερή μορφή χρησιμοποιείται μόνο σε μικρές πόλεις, όπου το δίκτυο είναι περιορισμένης εκτάσεως, διότι με την οργάνωση αυτή παρέχεται μικρός συντελεστής εκμετάλλευσης. 13\n14 Κεφάλαιο2 ο : Τεχνική Ανάλυση Του Τηλεπικοινωνιακού Δικτύου Της Ελλάδας Α Μέρος Αρθρωτό Δίκτυο Σ το Αρθρωτό Δίκτυο (Σχ.4), όλα τα καλώδια που ξεκινούν από το Γενικό Κατανεμητή προτού οδηγηθούν στα Κ.Μ. ή στα ΒΟΧ διέρχονται από σταθερά σημεία, τους κατανεμητές καλωδίων ή καφάο (Κ.V.) Δηλαδή τα καφάο αποτελούν ένα ενδιάμεσο σταθμό αναδιανομής των καλωδίων. Τα τμήματα των καλωδίων από το Α.Κ. μέχρι τα Κ.V. λέγονται Κύρια ή Κεντρικά καλώδια ενώ τα τμήματα που περιλαμβάνονται μεταξύ των κατανεμητών καλωδίων και των ακροκιβωτίων λέγονται καλώδια διανομής ή απερχόμενα. Με την οργάνωση αυτή του αστικού δικτύου εξασφαλίζεται πολύ καλός συντελεστής εκμετάλλευσης των καλωδίων. Σχήμα 4. Οργάνωση Αρθρωτού Δικτύου Μικτό Δίκτυο Τ ο Μικτό Δίκτυο είναι ένας συνδυασμός των δύο μορφών δικτύου που συναντήσαμε μέχρι τώρα, δηλαδή σ' αυτό υπάρχει ένας αριθμός ΒΟΧ ή κασετών που συνδέονται απευθείας με το Α.Κ. χωρίς τα καλώδια τους να περνάνε από κάποιο Κ.V., ενώ υπάρχουν και αρκετά ακροκιβώτια που συνδέονται στο Α.Κ. με την παρεμβολή Κ.V. Εδώ δηλαδή συνυπάρχει σταθερό και αρθρωτό δίκτυο. Το μεν σταθερό χρησιμοποιείται για τους συνδρομητές που βρίσκονται κοντά στο Α.Κ. ή σε μεγάλα κτίρια (άνω των 100 παροχών), το δε αρθρωτό δίκτυο συνδέει με το Α.Κ. όλους τους υπόλοιπους συνδρομητές. Σχήμα 5. Οργάνωση Μικτού Δικτύου. 14\n15 Κεφάλαιο2 ο : Τεχνική Ανάλυση Του Τηλεπικοινωνιακού Δικτύου Της Ελλάδας Α Μέρος Σε ειδικές περιπτώσεις μπορεί να τοποθετηθεί και σταθερό δίκτυο, ανεξαρτήτως της αποστάσεως των συνδρομητών από το κέντρο, προκειμένου να διασφαλιστεί καλύτερα το απόρρητο των επικοινωνιών όταν πρόκειται για ειδικούς συνδρομητές (π.χ. στρατιωτικές μονάδες). Από τους 3 προαναφερθέντες τρόπους οργάνωσης του Αστικού Δικτύου εφαρμόζεται πιο συχνά ο μικτός γιατί εξασφαλίζει καλύτερο συντελεστή εκμετάλλευσης του δικτύου. Για να επιτευχθεί ο μεγαλύτερος συντελεστής εκμετάλλευσης του δικτύου, θα πρέπει το κύριο δίκτυο να είναι λιγότερο του απερχόμενου και η σχέση που τα συνδέει θα πρέπει να δίνεται από το λόγο: Κ.Δ./Α.Δ. = 2/3 Π.χ. Αν το Απερχόμενο Δίκτυο (Α.Δ.) μιας περιοχής όπως διαμορφώνεται από τις ανάγκες είναι για 300 συνδρομητές, θα πρέπει στην περιοχή αυτή να τοποθετηθεί Κ.V. με εξοπλισμό τέτοιο ώστε να δέχεται 200" Κ.Δ. Έτσι θα έχουμε Κ.Δ/Α.Δ. = 200/300 = 2/ Υλικά Αστικού Δικτύου Ό πως ήδη αναφέρθηκε για την επικοινωνία των συνδρομητών απαιτείται η σύνδεση μεταξύ των τηλεφωνικών συσκευών ( Τ.Σ. ) με μία μεταλλική ζεύξη. Το σύνολο των μέσων που συντελούν για την ζεύξη αυτή αποτελούν τα υλικά του Α.Δ. Αυτά είναι κατά κύριο λόγο τα διάφορα είδη καλωδίων, οι οριολωρίδες, ασφαλειολωρίδες, τα Κ.V., τεστίνες, ΒΟΧ, κασέτες, στύλοι, υλικά στερεώσεως, κ..λ.π Μορφές και Είδη Καλωδίων Τ α καλώδια από κατασκευαστικής πλευράς διακρίνονται σε δύο μορφές: i. Σε συμμετρικά που είναι τα συνηθέστερα που απαντώνται και στα οποία οι δύο αγωγοί που αποτελούν το ζευγάρι είναι όμοιοι μεταξύ τους, έχουν δηλαδή την ίδια διατομή και την ίδια μόνωση και ο ένας αγωγός είναι ανεξάρτητος από τον άλλο. ii. Σε ομοαξονικά που αποτελούνται από ένα εσωτερικό συμπαγή χάλκινο αγωγό και ένα εξωτερικό αγωγό χάλκινο σε σχήμα σωλήνα με ραφή σε όλο το μήκος του. Η μόνωση μεταξύ των αγωγών πετυχαίνεται με τοποθέτηση δακτυλίων Ρ.Ε.Τ. Το υλικό από το οποίο κατασκευάζονται τα συμμετρικά καλώδια τα οποία και θα μας απασχολήσουν περισσότερο είναι καθαρός χαλκός στον οποίο γίνεται ειδική επεξεργασία στα εργοστάσια κατασκευής καλωδίων. Η διάμετρος της κάθετης τομής του αγωγού καθώς και η ομαδοποίηση σε καλώδια με ειδική προστασία ή όχι, γίνεται σύμφωνα με την παραγγελία που δίνει ο ΟΤΕ στο εργοστάσιο. Εκείνο που έχει επίσης σπουδαία σημασία και επηρεάζει τα ηλεκτρικά χαρακτηριστικά των καλωδίων είναι η πλέξη μεταξύ των αγωγών κάθε καλωδίου. Ανάλογα με την πλέξη των αγωγών τα καλώδια διακρίνονται σε: i. Πλέξεως κατά ζεύξη, στα οποία ανά δύο αγωγοί συστρέφονται μεταξύ τους και αποτελούν ένα ζεύγος. Στη συνέχεια τα ζεύγη σχηματίζουν στρώματα τα οποία και 15\n16 Κεφάλαιο2 ο : Τεχνική Ανάλυση Του Τηλεπικοινωνιακού Δικτύου Της Ελλάδας Α Μέρος αυτά συστρέφονται σαν σύνολο με διαφορετικό βήμα. Κάθε στρώμα τυλίγεται με λεπτή διαφανή ταινία ΡVC ή νήμα ώστε να εξασφαλίζεται, η σταθερότητα του στρώματος και ο ευχερής διαχωρισμός του. ii. Πλέξεως σε τετράδες κατ' αστέρα ή Αστροτετραδικά (S.Q.) στα οποία κάθε 4 αγωγοί συστρέφονται σε τρόπο που οι ευρισκόμενοι διαγωνίως αγωγοί να αποτελούν ζεύγος όπως στο Σχ. 6. Σχήμα 6. Αστροτετραδική πλέξη αγωγών Οι αγωγοί κάθε τετράδας έχουν σταθερό βήμα συστροφής σε όλο το μήκος του καλωδίου. Όταν η μόνωση των αγωγών είναι χάρτινη για να διακρίνονται αυτοί μεταξύ τους πάνω στην χάρτινη ταινία που τους περιβάλει υπάρχουν αποτυπωμένες γραμμές που το πλήθος τους φανερώνει την σειρά των αγωγών μέσα στην τετράδα (Σχ.7.) Σχήμα 7. Αποτύπωση γραμμών πάνω στο χαρτί μονώσεως, των αγωγών. Ορισμένος αριθμός τετράδων, ανάλογα με το είδος του καλωδίου, συστρέφονται μεταξύ τους και αποτελούν το στρώμα. Το στρώμα έχει σχήμα δακτυλίου πάχους όσο και το πάχος μιας τετράδας. Τα στρώματα μεταξύ τους χωρίζονται από μια κλωστή που περιτυλίγει το καθένα από αυτά. Ο πρώτος (α) αγωγός της 1ης τετράδας του κάθε στρώματος περιβάλλεται με μονόχρωμο χαρτί μονώσεως. Στα καλώδια ζεύξεως όμως ολόκληρη η τετράδα του πιλότου τυλίγεται με χρωματιστό βαμβακερό νήμα. Αυτό συμβαίνει και στην τελευταία τετράδα του στρώματος. Στο διπλανό σχήμα φαίνεται η δομή των τετράδων σε υπόγειο καλώδιο. Τα στρώματα κάθε καλωδίου έχουν διαφορετικό βήμα και η φορά συστροφής εναλλάσσεται από στρώμα σε στρώμα. Γενικά το βήμα συστροφής των αγωγών θα είναι τέτοιο ώστε να εξασφαλίζεται όσο το δυνατό 16\n17 Κεφάλαιο2 ο : Τεχνική Ανάλυση Του Τηλεπικοινωνιακού Δικτύου Της Ελλάδας Α Μέρος μικρότερη διαφωνία. Η πλέξη αυτή είναι η πιο συνηθισμένη στα καλώδια του ΟΤΕ. iii. Πλέξεως σε τετράδες κατά D.Μ. (Διπλοζευγικά). Στα καλώδια αυτής της πλέξεως ανά δύο οι αγωγοί συστρέφονται σε ζεύγη και στη συνέχεια, με διαφορετικό βήμα συστροφής συστρέφονται ανά δύο ζεύγη ώστε να αποτελέσουν την τετράδα (Σχ. 8). Σχήμα 8. Πλέξη αγωγών σε τετράδα κατά D.Μ. (Διπλοζευγικά). Εκτός από τη διάταξη αυτή υπάρχουν και άλλοι παλαιότεροι τύποι καλωδίων με διαφορετική κατάταξη των ζευγών κάθε στρώματος. Το πρώτο ζευγάρι κάθε στρώματος αποτελεί τον πιλότο του στρώματος και ο αγωγός του ζεύγους αυτού διακρίνεται γιατί είναι χρωματισμένος κόκκινος ή μπλε ανάλογα με το χαρακτηριστικό χρώμα του στρώματος. Είναι απαραίτητο να γνωρίζουμε την διάταξη των στρωμάτων των αγωγών κάθε καλωδίου και την αρίθμηση του πιλότου κάθε στρώματος ώστε να μπορούμε να κατασκευάζουμε τις μούφες (σημεία σύνδεσης καλωδίων) όταν παρίσταται ανάγκη. Η αρίθμηση των ζευγών αρχίζει από μέσα (καρδιά του καλωδίου) προς τα έξω Διατομή Αγωγών Η κάθετη στον άξονα τομή ενός χάλκινου αγωγού λέγεται διατομή και με τον όρο αυτό εννοούμε το εμβαδόν της κυκλικής αυτής επιφάνειας. Ο ΟΤΕ παραγγέλνει τα καλώδια σε κατασκευαστικούς οίκους με σαφείς οδηγίες για το μέγεθος της διατομής τους. Συγκεκριμένα στην παραγγελία δίνεται το επιθυμητό μέγεθος της διαμέτρου των αγωγών. Στο τέλος της κατασκευής και προτού παραδοθούν τα καλώδια, ειδικό συνεργείο του ΟΤΕ, εκτός από τα ηλεκτρικά χαρακτηριστικά των προς παραλαβή καλωδίων, ελέγχει και την διάμετρο των αγωγών, την συνέχεια, την σωστή μόνωση κ.λ.π. Πρέπει να τονιστεί εδώ ότι επειδή μερικοί συγχέουν τους όρους, διάμετρος και διατομή, η σχέση που συνδέει την διατομή (S) ενός αγωγού με την διάμετρο του (d) δίνεται από τον τύπο S=πd 2 /4 όπου π = 3,14. Η τιμή της αντίστασης (R) ενός αγωγού είναι μία παράμετρος που μας ενδιαφέρει πολύ κυρίως στις μετρήσεις, και εξαρτάται από την διατομή του αγωγού. Κατά συνέπεια η ακριβής τιμή της διαμέτρου των αγωγών, θα βοηθήσει πολύ στον προσδιορισμό της θέσης της βλάβης για αυτό και πρέπει να είναι γραμμένη πάνω στα κατασκευαστικά σχέδια. 17\n18 Κεφάλαιο2 ο : Τεχνική Ανάλυση Του Τηλεπικοινωνιακού Δικτύου Της Ελλάδας Α Μέρος Οι τυπικές τιμές των διαμέτρων των διαφόρων καλωδίων ποικίλουν ανάλογα με την χρήση που αυτά προορίζονται να έχουν. Έτσι έχουμε καλώδια με διάμετρο αγωγών 0,4 mm, 0,6 mm, 0,8 mm, 0,9 mm, 1 mm, 1,2mm, 1,3 mm και 1,4 mm. Είναι δυνατόν όμως κατόπιν ειδικής παραγγελίας να ζητηθούν καλώδια με διαφορετική τιμή διαμέτρου. Συνήθως τα καλώδια του Κ.Δ. και τα περισσότερα του Δ.Δ. είναι 0,4 mm, ενώ οι ατομικές γραμμές των συνδρομητών κατασκευάζονται από καλώδιο 2" (δίζευγο).υπάρχει επίσης και το καλώδιο 1" ( ναυλάκι ) που αποτελείται από δύο μονωμένους αγωγούς διαμέτρου 0,6 mm που συγκροτούνται σε ένα ενιαίο καλώδιο με πλαστική μόνωση χωρίς άλλη προστασία και χρησιμοποιείται αποκλειστικά για τις νέες συνδέσεις και μεταφορές μέσα στο σπίτι των συνδρομητών. Υπάρχουν επίσης και αυτοστήρικτα καλώδια των 5" ζευγών και των 10" ζευγών. Τα κατασκευαστικά τους στοιχεία είναι όμοια με αυτά του δίζευγου. Διαφέρουν μόνο στην περιεκτικότητα του καλωδίου όσον αφορά το πλήθος των αγωγών. Τα καλώδια αυτά όταν αναπτύσσονται πάνω σε τοίχο στερεώνονται με κολάρα των 1", 2", 5" ή 10" που καρφώνονται σε απόσταση 25 cm το ένα από το άλλο. Τα καλώδια ζεύξεως αρχίζουν από 0,8 mm και φθάνουν μέχρι 1,3 mm ανάλογα με την απόσταση των Αστικών Κέντρων. Η επιτρεπόμενη ανοχή στην διάμετρο των αγωγών του έτοιμου καλωδίου καθορίζεται από τις προδιαγραφές για την αντίστοιχη παραγγελία και είναι της τάξεως ±1,5% Μόνωση Αγωγών Τ α χρησιμοποιούμενα σήμερα καλώδια έχουν αγωγούς που η μόνωση τους είναι από χαρτί ή πλαστικό. Παλαιότερα υπήρχαν και τα καλώδια με μόνωση από μετάξι. Στην μόνωση αγωγών, με χαρτί κάθε αγωγός περιτυλίγεται ελικοειδώς με ειδική χάρτινη ταινία ομοιόμορφου πάχους. Πάνω στο χαρτί αυτό έχουν τυπωθεί γραμμές μπλε ή κόκκινου χρώματος εναλλάξ για όλα τα στρώματα ώστε να σχηματίζονται δακτύλιοι στην εξωτερική πλευρά της μονώσεως του κάθε αγωγού για την διάκριση του. Άλλο είδος μόνωσης αγωγών είναι το πλαστικό, το οποίο έχει πάχος 0,2 mm περίπου. Αυτή τη μόνωση έχουν τα καλώδια Τ8 και τα καλώδια τέρματος (με διάμετρο αγωγών 0,6 mm) και τα οποία χρησιμοποιούνται για τερματισμό του δικτύου στους Κεντρικούς Κατανεμητές των Κέντρων του ΟΤΕ και σε κτίρια. Επ' ευκαιρία σημειώνουμε ότι οι αγωγοί αυτών των καλωδίων αποτελούνται από μαλακό ανοπτημένο χαλκό που είναι επικασσιτερωμένος με καθαρό κασσίτερο. Για την αρίθμηση των ζευγών στα τερματικά καλώδια πλαστικής μόνωσης ακολουθούμε τα εξής διακριτικά γνωρίσματα: Ο αγωγός α' σε όλα τα ζευγάρια είναι λευκός πλην του α' αγωγού του 1ου ζεύγους κάθε στρώματος που είναι κόκκινος. Ο αγωγός β' θα έχει χρώμα μπλε, κίτρινο, πράσινο, καφέ, μαύρο σε διαδοχική επανάληψη με την σειρά του Πίνακα 1. 18\n19 Κεφάλαιο2 ο : Τεχνική Ανάλυση Του Τηλεπικοινωνιακού Δικτύου Της Ελλάδας Α Μέρος Πίνακας 1 Κωδικός χρωματισμός β' αγωγού στα καλώδια τέρματος Α/Α ζεύγους Χρώμα αγωγού β Μπλε Κίτρινο Πράσινο Καφέ Μαύρο Στα καλώδια τύπου 8 (Τ8) διακρίνουμε δύο μορφές, τα παλαιότερης κατασκευής όπου ο κωδικός των χρωμάτων για όλες τις τετράδες είναι 1α = κόκκινο, 1β = κίτρινο, 2α = πράσινο, 2β = μπλε και η κάθε τετράδα περιβάλλεται με αδιαφανή πλαστική ταινία αυτή είναι κόκκινη. Το κάθε στρώμα πάλι περιβάλλεται με πλαστική ταινία και με ταινία αλουμινίου. Τελευταία όμως για λόγους παραγωγικότερης κατασκευής των καλωδίων αλλά και προσαρμογής του ΟΤΕ στην διεθνή τυποποίηση υιοθετήθηκε κώδικας χρωμάτων ως εξής: Στις 5 τετράδες μιας βασικής ομάδας (τορόνι 10") αλλά και σε ολόκληρο το καλώδιο ο χρωματισμός των αγωγών α, γ, δ παραμένει πάντοτε ο ίδιος δηλαδή λευκό, τυρκουάζ και μωβ αντίστοιχα. Διαφέρει μόνο ο χρωματισμός του αγωγού β' που είναι μπλε, πορτοκαλί, πράσινο, καφέ και γκρι για τις τετράδες 1, 2, 3, 4 και 5 αντίστοιχα, σύμφωνα με τον Πίνακα 3.2. Πίνακας 2 Κωδικός Χρωματισμός Αγωγών Στα Καλώδια Τ.8 Νέου Τύπου Αριθμός Αγωγός τετράδας 1 η 2 η 3 η 4 η 5 η Α Άσπρος Άσπρος Άσπρος Άσπρος Άσπρος Β Μπλε Πορτοκαλί Πράσινο Καφέ Γκρι Γ Τυρκουάζ Τυρκουάζ Τυρκουάζ Τυρκουάζ Τυρκουάζ Δ Μωβ Μωβ Μωβ Μωβ Μωβ Στύλοι Ο ι στύλοι πάνω στους οποίους στηρίζονται τα διάφορα καλώδια αυτοστήρικτα (2", 5", ή 10") καθώς και τα τύπου 8 (Τ.8) είναι ξύλινοι, (υπάρχουν και τσιμεντένιοι ή από σίδερο οι οποίοι όμως δεν χρησιμοποιούνται από τον ΟΤΕ). 19\n20 Κεφάλαιο2 ο : Τεχνική Ανάλυση Του Τηλεπικοινωνιακού Δικτύου Της Ελλάδας Α Μέρος Οι ξύλινοι στύλοι προέρχονται από κωνοφόρα δένδρα (του εξωτερικού) και από καστανιές (εγχώριοι). Αυτοί πρέπει να προέρχονται από τον κορμό των δένδρων και όχι από κλάδους, να είναι χωρίς σχισμές, και ρόζους, να έχουν μεγάλη αντοχή και να μην σαπίζουν εύκολα. Τα μεγέθη που χρησιμοποιούνται σήμερα είναι τυποποιημένα στις παρακάτω τιμές: 5,5 m, 6,5 m, 7 m, 8 m, 9 m, 10 m, 12 m, 14 m. Για την προστασία των ξύλινων στύλων του εξωτερικού από σήψη, εμποτίζονται σε δεξαμενές με πισσέλαιο (κρεοζότον) το οποίο είναι προϊόν αποστάσεως των λιθανθράκων. Η συντήρηση αυτή γίνεται στους στύλους που προέρχονται από το εξωτερικό ενώ στις καστανιές δεν γίνεται καμία κατεργασία. Κατά την παραλαβή των στύλων από τις αρμόδιες επιτροπές του ΟΤΕ λαμβάνονται σοβαρά υπόψη οι δυνάμεις που καταπονούν τους στύλους και οι οποίες συνίστανται στο βάρος των ίδιων των στύλων και του εξοπλισμού τους, στο βάρος των συρμάτων ή των καλωδίων στις δυνάμεις τανύσεως αυτών σε τυχόν χιόνια ή πάγους που συσσωρεύονται στις γραμμές καθώς και στους ανέμους που αυτές είναι εκτεθειμένες Υπόλοιπα Υλικά Αστικού Δικτύου Ό ταν έχουμε να αναρτήσουμε σε κολώνες μια συνδρομητική γραμμή τοποθετούμε σ' αυτές τα κοχλιωτά υποστηρίγματα πάνω στα οποία, στερεώνουμε το καλώδιο. Όταν όμως πρόκειται να αναρτηθούν καλώδια περισσότερα ή καλώδια Τ.8 τότε εξοπλίζουμε τις κολώνες με τις κεραίες αστικού τύπου και αν χρειάζεται στερεώνονται αυτές με σιδερένιες λάμες, τις αντιρίδες, πάνω στην κολώνα για να διατηρούνται σε οριζόντια κατάσταση. Κεραίες είναι επιμήκεις σιδερένιοι δοκοί τομής σχήματος Π που κατά μήκος έχουν ορισμένες τρύπες. Οι μεσαίες οπές χρησιμεύουν για να στερεώνεται η κεραία πάνω στο στύλο με την βοήθεια ειδικού κολάρου ενώ οι ακραίες για να στερεώνονται πάνω στην κεραία οι θηλειές και οι γάντζοι αναρτήσεως των καλωδίων. Επίσης πάνω στην κεραία στηρίζονται και οι γάντζοι αναρτήσεως των καλωδίων Τ.8. Στους γάντζους αυτούς προσαρμόζονται δύο ορθογώνια μεταλλικά πλακίδια τα οποία συγκρατούν το συρματόσχοινο του καλωδίου χωρίς αυτό να ξεχωρίζεται από το καλώδιο. Οι ατομικές γραμμές των συνδρομητών ξεκινούν συνήθως από τα ΒΟΧ ή τις κασέτες και οδηγούνται με αυτοστήρικτα καλώδια σε χαλύβδινα κουτιά τετραγωνικά (μεγάλο μέγεθος) ή σε στρογγυλά (μικρό μέγεθος), τα οποία τοποθετούνται στα σπίτια των συνδρομητών, ή και σε στύλους, για την διακλάδωση των καλωδίων στους συνδρομητές. Από τα χαλύβδινα τώρα οδηγείται η γραμμή με καλώδιο 1" στο συνδρομητή. Η προσπέλαση των καλωδίων προς τα ΒΟΧ ή τα ακροκιβώτια γίνεται με την ανύψωση αυτών σε τοίχο ή στύλο, και για να προστατεύεται το καλώδιο αυτό το τοποθετούμε σε γαλβανισμένη σιδηροσωλήνα μήκους 3,3 m που στερεώνεται με τρεις κολιέδες.. Στα ικριώματα του Κεντρικού ή Γενικού Κατανεμητή βρίσκονται οι ασφαλειολωρίδες ή οριολωρίδες που χρειάζονται για να γίνει η μικτονόμιση των συνδρομητικών γραμμών των συνδρομητών με τα αντίστοιχα νούμερα. Όταν πρόκειται για τηλεφωνοδότηση κεραυνόπληκτων περιοχών ή με μεγάλα τμήματα εναερίου δικτύου τοποθετούνται ασφαλειολωρίδες (των 25" η κάθε μία) που έχουν αλεξικέραυνα και ασφάλειες, που σε περιπτώσεις υπερτάσεως καίγονται, γειώνουν το κύκλωμα και προστατεύουν τα μηχανήματα του κέντρου. 20


Xiaomi Mi Panoramic 360° Camera: Επίσημη, με αισθητήρες ανάλυσης 24MP και τιμή $246! - GizChina Greece\nXiaomi Mi Panoramic 360° Camera: Επίσημη, με αισθητήρες ανάλυσης 24MP και τιμή $246!\nJimmy Gr — 5 Απριλίου 2017\nΜόλις πριν από λίγες ώρες σας ενημερώσαμε για το νέο Xiaomi Mi Pad 3 tablet με τα εξαιρετικά χαρακτηριστικά και την πολύ χαμηλή για τις προδιαγραφές του τιμή. Αυτό όμως δεν ήταν το μόνο που μας επιφύλασσε η εταιρεία για σήμερα. Λίγες ώρες αργότερα ανακοίνωσε επίσης μια νέα πανοραμική κάμερα Mi η οποία έχει την ικανότητα να λαμβάνει πανοραμικές φωτογραφίες 360°. Η Mi Panoramic 360° Camera, όπως ονομάζεται, έρχεται με αισθητήρα 23.88MP και είναι σε θέση εγγραφής βίντεο ανάλυσης 3.5K.\nΡίχνοντας μια ματιά στα χαρακτηριστικά, βλέπουμε ότι η φωτογραφική μηχανή Mi Panoramic έρχεται με τετράγωνο σχήμα και είναι εξοπλισμένη με φακούς «fisheye» στο εμπρόσθιο και στο οπίσθιο μέρος οι οποίοι εγγυώνται θέαση 360 μοιρών. Η κάμερα μπορεί επίσης να χρησιμοποιηθεί ως μια συνηθισμένο κάμερα και έρχεται με τέσσερις διαφορετικούς τρόπους λήψης.\nΗ Mi Panoramic έχει πιστοποίηση ανθεκτικότητας IP67 έναντι του νερού και της σκόνης, ενώ διαθέτει επίσης ηλεκτρονική αντικραδασμική λειτουργία 6 αξόνων. Τις φωτογραφίες που λαμβάνει μπορούμε να τις επεξεργαστούμε μέσω μιας ανεξάρτητης εφαρμογής. Η φωτογραφική μηχανή διατίθεται στην τιμή των 1699 γιουάν ($ 246) και θα είναι διαθέσιμη για αγορά από τις 6 Απριλίου στα Xiaomi Mall, Mi Mall, και στα επίσημα online καταστήματα που διατηρεί η Xiaomi στα Lynx, Jingdong, Suning.\nTags: xiaomiXiaomi cameraXiaomi mi panoramic\nNext post Blackview A9 Pro: «επαγγελματικό» dual camera Android, με τιμή κάτω από 88€!\nPrevious post Vernee Apollo X: ξεκίνησαν οι προπαραγγελίες του πανίσχυρου flagship στα 189,99$!


Αν δεν δώσουμε λύσεις, η χώρα θα πτωχεύσει συνολικά | Η ΚΑΘΗΜΕΡΙΝΗ\n«Είναι πατριωτικό καθήκον η ανόρθωση της χώρας», λέει ο Ηλίας Μόσιαλος. «Ολες οι υγιείς δυνάμεις θα πρέπει να συμπαραταχθούν για την αλλαγή της πατρίδας μας. Πρέπει να αλλάξουμε. Θα έχει κόστος. Και για μένα έχει κόστος. Εχω αφήσει την οικογένειά μου στο Λονδίνο και μια θέση στο πανεπιστήμιο για να είμαι εδώ. Και δεν θεωρώ τον εαυτό μου μόνιμο στο πολιτικό σύστημα. Οποιος μπαίνει στην πολιτική από εδώ κι εμπρός με την αίσθηση της μονιμότητας δεν προσφέρει σωστές υπηρεσίες στην πατρίδα του. Είμαι κατηγορηματικός σ’ αυτό».\nΟ Ηλίας Μόσιαλος δεν έχει καλή σχέση ούτε με τους προλόγους ούτε με τις στρογγυλεμένες φράσεις. Οποιο κι αν είναι το θέμα στο οποίο καλείται να τοποθετηθεί είναι «to the point». Οφείλεται περισσότερο στην βρετανική του εκπαίδευση και λιγότερο την προϋπηρεσία του στα πανεπιστημιακά αμφιθέατρα, όπου παλιοί συμφοιτητές του στην Ιατρική και σύντροφοί του στον «Ρήγα Φεραίο» τον θυμούνται ως «αστέρι». Πιστεύει ότι «ο πολιτικός λόγος που δεν βασίζεται στην τεκμηρίωση, δεν έχει νόημα». Αποστρέφεται τον «συναισθηματικό λόγο που βασίζεται στις ατάκες, στις προσωπικές αντιπαραθέσεις, στην υπερβολή, η οποία αναπαράγεται και στα ΜΜΕ με τα γνωστά τηλεπαράθυρα». Συνοψίζει: «Είναι λόγος εντυπώσεων και όχι ουσίας. Κι αυτό πρέπει ν’ αλλάξει. Δεν είναι εύκολο. Αλλά υπάρχουν πλέον πολιτικοί που σκέφτονται και συμπεριφέρονται αλλιώς».\nΜιλάει σχεδόν χωρίς παύσεις, συγκροτημένα, χωρίς περιστροφές αλλά όχι χωρίς αποχρώσεις. Ο νέας κοπής πολιτικός, «τεχνοκράτης» για όσους το καταλογίζουν ως αρνητικό αποτύπωμα, δεν αποδιοργανώνεται ούτε με τα 140 τηλέφωνα την ημέρα στα οποία απαντάει προσωπικά. Δουλεύει καθημερινά 7.30 με 9, non stop, εφαρμόζοντας μια βασική αρχή στη ζωή του, την οποία του κληροδότησε ο διεθνούς φήμης καθηγητής του στο London School of Εconοmics, Μπράιαν Αμπελ Σμιθ: να απλοποιεί, να μην κάνει τα πράγματα σύνθετα. Οσο χάνεσαι στη λεπτομέρεια και στην υποσημείωση, τόσο δεν θα βρίσκεις διεξόδους. «Δες τη μεγάλη εικόνα», έλεγε ο Μπράιαν.\nΑπό μικρός, ο υπουργός Επικρατείας και κυβερνητικός εκπρόσωπος, έχει εκπαιδευτεί να συνθέτει από τις αντιθέσεις. Ο πατέρας του φιλόλογος, αριστερός, καταδικασμένος σε θάνατο, στο ίδιο κελί στο Γεντί Κουλέ με τον Μανόλη Αναγνωστάκη και τους ΕΠΟΝίτες της Θεσσαλονίκης. Η μητέρα του συμβολαιογράφος, από δεξιά οικογένεια. «Ηταν ένα σπίτι που ενσωμάτωσε τις εμφυλιοπολεμικές αντιθέσεις και είχε τη θέληση να ξεφύγει από την οικονομική ανέχεια».\nΓια τον Ηλία Μόσιαλο ο κυβερνητικός εκπρόσωπος «δεν είναι για να κάνει κυβερνητική προπαγάνδα αλλά να αναδεικνύει τα μεγάλα ζητήματα, που θα πρέπει να συζητήσει η κοινωνία. Είναι άχαρο να περιοριστεί ο ρόλος του στον μηχανιστικό μεταφραστή των κυβερνητικών επιτευγμάτων ή στη συγκάλυψη της κυβερνητικής αποτυχίας».\nΗρθε οργανωμένος στη συνάντησή μας, με «ατζέντα». «Είμαι άνθρωπος των ιδεών αλλά όχι των διαπιστώσεων μόνο. Θέλω να προκύπτουν και προτάσεις», λέει.\nΜια σύντομη περιπλάνηση στις πόλεις που έχει ζήσει, Λονδίνο, Κοπεγχάγη και Βρυξέλλες, φέρνει τη συζήτηση στην Ελλάδα, στην διαφορετική σχέση κράτους – πολίτη: «Υπάρχει ένας ασφυκτικός εναγκαλισμός κράτους, οικονομίας, κοινωνίας. Ενα δυσανάλογα μεγάλο, σε σχέση με άλλες χώρες, κράτος, και όσον αφορά το ύψος των δαπανών και ως προς τον αριθμό των υπαλλήλων, από τους οποίους άλλοι πληρώνονται πολύ περισσότερα και άλλοι πολύ λιγότερα απ’ ό, τι πρέπει. Μεγαλύτερο κράτος δεν σημαίνει και αποτελεσματικότερο κράτος. Δημιουργήσαμε δυσαρεστημένους υπαλλήλους και δυσκαμψίες. Με τους πολλούς συμβαίνει αυτό που αποκαλούμε στα αγγλικά «regression to the mean», δηλαδή «σύγκλιση στον μέσο όρο». Χωρίς κίνητρα αριστείας και υπέρβασης του μέσου όρου, δεν υπάρχει αξιολόγηση. Το ίδιο πρόβλημα συναντάμε και στα ελληνικά εκπαιδευτικά ιδρύματα: δεν έχουν κίνητρο να αυξήσουν τον μέσο όρο. Διογκούμενο το κράτος εναγκαλίζεται την πραγματική οικονομία. Παράγει ένα μεγάλο μέρος υπηρεσιών που θα μπορούσε να παράγει καλύτερα ο ιδιωτικός τομέας. Συνέπεια; Εισάγουμε τρεις φορές παραπάνω απ’ ό, τι εξάγουμε. Αρα, μη πραγματική οικονομία. Κι όλο αυτό το πλέγμα συμπεριλαμβάνει και τους πολίτες που τα περιμένουν όλα από το κράτος-πατερούλη».\nΝ.Δ. και Αριστερά πρεσβεύουν τη δικαιοσύνη του οίκτου\n– Ζήσατε Λονδίνο, Κοπεγχάγη, Βρυξέλλες, τώρα Αθήνα. Τι συνδέει αυτές τις πόλεις μεταξύ τους;\n– Οτι είμαστε όλοι μέλη της Ε.Ε., ασύμμετρα όμως. Η Ελλάδα είναι σε εξαιρετικό σημείο, με ανθρώπους που είναι φιλότιμοι και άμα τους δοθεί η ευκαιρία μπορούν να δημιουργούν. Οταν υπάρχει ένα άριστο πανεπιστημιακό τμήμα ή ερευνητικό εργαστήριο στην Ελλάδα είναι δέκα φορές καλύτερο από το δικό μου εργαστήριο, από το δικό μου ερευνητικό κέντρο στο LSE. Γιατί εκεί λειτουργούμε σε ένα περιβάλλον πολύ υποστηρικτικό από κάθε άποψη. Νησίδες αριστείας υπάρχουν αρκετές στα πανεπιστήμια μας και πρέπει να τις αναδείξουμε. Να αναδείξουμε τη Βιβλιοθήκη της Βέροιας, τις Πανεπιστημιακές Εκδόσεις της Κρήτης. Αρα, οι πρυτάνεις, αντί να δίνουν έμφαση στην αναπαραγωγή τους, θα πρέπει να δίνουν στην παραγωγή γνώσης, ερευνητικού αποτελέσματος και εκπαιδευτικών αποτελεσμάτων. Οχι στην παραγωγή νέων ανέργων.\n– Πώς θα αντιμετωπίσετε τη ανεργία;\n– Ενα μέρος θα πρέπει να αντιμετωπισθεί με καλύτερη χρήση των προγραμμάτων κατάρτισης και εκπαίδευσης. Η ανεργία, όμως, δεν μπορεί να αντιμετωπισθεί αν δεν ανακάμψει η οικονομία. Οποιαδήποτε επιδότηση τώρα, απλώς και μόνο για να συνεχίσει να υπάρχει μια προβληματική αντιπαραγωγική επιχείρηση ή καταστήματα που δεν πρέπει να λειτουργούν, θα υπονόμευε το μέλλον της οικονομίας μας.\n– Η μεγαλύτερη δυσκολία που διακρίνετε στην ελληνική κοινωνία;\n– Πρέπει να αποφασίσουμε πού πάμε ως κοινωνία. Στην ελληνική κοινωνία συμβαίνει αυτό που η Χάνα Αρεντ είχε ονομάσει «αλληλεγγύη με βάση τον οίκτο». Εχουν ένα πρόβλημα οι ιδιοκτήτες των ταξί; Είμαστε μαζί τους. Εχουν οι χαμηλοσυνταξιούχοι; Το ίδιο. Οι μεγαλογιατροί; Είμαστε μαζί τους. Ολα ομαδοποιούνται στη λογική του οίκτου. Πρέπει όμως να βάλεις την κοινωνική δικαιοσύνη στην καρδιά της πολιτικής. Ως κράτος έχουμε δομικά προβλήματα. Αντί λοιπόν να συζητάμε πώς η κοινωνική δικαιοσύνη θα είναι στην καρδιά της πολιτικής, αντιλαμβανόμαστε τη δικαιοσύνη ως προστασία συγκεκριμένων κοινωνικών συμφερόντων. Η δικαιοσύνη του οίκτου. Αυτήν πρεσβεύει η Αριστερά και η Ν.Δ. Και το ΠΑΣΟΚ πρέπει να γίνει ένα σοβαρό σοσιαλδημοκρατικό κόμμα που απευθύνεται σε όλους τους Ελληνες πολίτες. Ηταν ένα κόμμα που εξέθρεψε συγκεκριμένες πολιτικές κατηγορίες και τα συμφέροντά τους.\n– Τι σας κάνει να ελπίζετε σε αυτήν τη χώρα;\n– Οι τεράστιες δυνατότητες που υπάρχουν και μένουν ανεκμετάλλευτες.\nΤα κόμματα πρέπει να ανανεωθούν ως δομές και ως πολιτικό προσωπικό\n– Ως προς τη διαπίστωση της κατάστασης, λίγο – πολύ, όλοι συμφωνούν. Λύσεις υπάρχουν;\n– Ναι. Σαφώς. Αν δεν υπάρξουν λύσεις, η Ελλάδα θα πτωχεύσει. Και δεν θα πτωχεύσει μόνο οικονομικά αλλά συνολικά. Ως προοπτική.\n– Υπάρχει όμως και ο ανθρώπινος παράγοντας που δεν εμπίπτει στις στατιστικές. Ποιο είναι το επιχείρημά σας απέναντι σε όλους αυτούς τους ανθρώπους;\n– Οτι πρέπει να κινητοποιηθούν οι υγιείς δυνάμεις και να πάρουν την κατάσταση στα χέρια τους. Χρειάζονται, όμως, οι υγιείς αυτές δυνάμεις και πολιτική κάλυψη: αποκομματικοποίηση της δημόσιας διοίκησης, αξιοκρατικές επιλογές…\n– Πώς θα δώσει η κυβέρνηση το μήνυμα όταν μέσα στο ίδιο το κόμμα υπάρχουν τόσες αντίρροπες δυνάμεις;\n– Υπάρχουν. Αλλά είμαστε σε μια περίοδο που όλοι θα αλλάξουν είτε το θέλουν είτε όχι. Αυτήν τη στιγμή, το πολιτικό σύστημα δεν θα πρέπει να ενδιαφέρεται για την αναπαραγωγή του αλλά για την παραγωγική Ελλάδα. Σε αυτήν τη διαδικασία θα υπάρχουν και συγκρούσεις και εντός του πολιτικού συστήματος και εντός των κομμάτων.\n– Εχετε πει ότι «το κράτος πρέπει ν’ αρχίσει να εισπράττει». Πώς; Με μια φορολογία που στρέφεται και πάλι στους μισθωτούς;\n– Ηταν έκτακτες οι συνθήκες και σαφώς έγιναν αδικίες. Πολύ σωστά ο Πρόεδρος της Δημοκρατίας μίλησε για μέρος της μεσαίας τάξης που δεν επιμερίζεται τις ευθύνες. Μεγάλο μέρος των ελεύθερων επαγγελματιών δηλώνει εισόδημα 6.500 ευρώ. Πεντακόσιες πενήντα χιλιάδες ελεύθεροι επαγγελματίες, εισοδηματίες και επιτηδευματίες, δεν έχουν πληρώσει φόρο τα τελευταία χρόνια γιατί εμπίπτουν στο αφορολόγητο. Σίγουρα οι μισθωτοί και συνταξιούχοι πληρώνουν μεγαλύτερους φόρους γιατί δεν μπορούν τίποτα να κρύψουν.\n– Σε μια χώρα που υπολογίζεται ότι η παραοικονομία είναι πάνω από το 40% του ΑΕΠ;\n– Ο έλεγχος προϋποθέτει απλοποίηση του φορολογικού συστήματος. Πρόκειται για ένα δαιδαλώδες σύστημα που έχει 980 φοροαπαλλαγές. Χρειάζεται μείωση των φορολογικών συντελεστών για τις επιχειρήσεις αλλά παράλληλα αυστηρότατος έλεγχος των επιχειρήσεων. Χρειάζονται δικαιότεροι συντελεστές για τους πολίτες και σοβαροί εισπρακτικοί μηχανισμοί.\n– Είχατε πει δημόσια ότι ελάχιστα από τα φορολογικά πρόστιμα έχουν εισπραχθεί. Περίπου 3,2 δισ. δεν έχουν.\n– Χωρίς επίσπευση των φορολογικών δικών στα διοικητικά και τα ποινικά δικαστήρια δεν μπορούν να εισπραχθούν τα πρόστιμα. Δεν πρέπει να υπάρχει εξουσία που να μη συμβάλλει στην ανόρθωση της χώρας. Δεν κάνω παρέμβαση στον ρόλο της Δικαιοσύνης, μιλάω για αυτονόητα πράγματα.\n– Στη συζήτηση του περιοδικού «Μεταρρύθμιση», που συμμετείχατε, αρχές του καλοκαιριού, είχατε πει ότι το ΠΑΣΟΚ απέτυχε στην υγεία, στην εκπαίδευση, στο φορολογικό σύστημα. Τι σας κάνει να πιστεύετε ότι τώρα θα πετύχετε;\n– Δεν θα είναι μια διαδικασία που θα έχει αποτελέσματα αύριο. Εμείς πρέπει να δημιουργήσουμε τις υποδομές σε μεσοπρόθεσμη και μακροπρόθεσμη περίοδο. Σίγουρα θέλουμε άμεσα αποτελέσματα, κάθε κυβέρνηση θέλει. Δεν πρέπει όμως να παρασυρόμαστε από το «εδώ και τώρα».\n– Ο κόσμος όμως δεν αντιδρά μόνο για τη σκληρότητα των μέτρων αλλά και για το πολιτικό προσωπικό της χώρας. Από υπεύθυνο για το πρόβλημα πώς θα γίνει τώρα θεραπευτής;\n– Κάποιος πρέπει να δώσει λύση… Οπως σας είπα, τα ίδια τα κόμματα πρέπει να ανανεωθούν άμεσα και ως δομές και ως πολιτικό προσωπικό. Χρειαζόμαστε λιγότερους επαγγελματίες της πολιτικής και περισσότερο επαγγελματισμό. Θα πρέπει όμως η απόφαση να είναι συλλογική ανάμεσα σε όλα τα κόμματα. Πολύ δύσκολα ένας νέος και επιτυχημένος άνθρωπος θα μπει στο πολιτικό σύστημα. Δεν έχει κίνητρα.\n– Εσείς, τι κίνητρα είχατε;\n– Ηταν μια ανάγκη να συμβάλλω στην ανόρθωση της χώρας μου. Είμαι από τους ανθρώπους που έχουν διεξόδους. Δεν είμαι εδώ για να αγκιστρωθώ, να είμαι δίπλα στον πρωθυπουργό για πάντα. Ο υπουργός Επικρατείας και ο κυβερνητικός εκπρόσωπος, που έχουν ειδικούς ρόλους, δεν θα πρέπει να παραμένουν σε αυτές τις θέσεις για μεγάλα χρονικά διαστήματα, ούτως ώστε να μη δημιουργούνται υποψίες υπερβολικής εξουσίας ή μηχανισμών ή προσωπικών φιλοδοξιών…\n– Να μην επαναφέρουμε το θέμα των ευθυνών…\n– Προφανώς. Είναι ο εναγκαλισμός κράτους και κοινωνίας, επαναλαμβάνω, που πρέπει να αλλάξει. Αλλά κάθε κόψιμο γόρδιου δεσμού ή εναγκαλισμού είναι επώδυνο, έχει μεγάλο κόστος. Είναι σαν να χαλάει μια οικογένεια, που ζούσε σε ένα όνειρο, τώρα χάνονται όλες οι ασφάλειες και τα παιδιά μοιράζονται στον έναν και στον άλλον γονέα. Αν η φαντασιακή σχέση με την πραγματικότητα είναι μερική, έχεις και κάποιες υποδομές για να την ισοσκελίσεις. Εδώ δεν ήταν έτσι. Οι αλλαγές, όμως, προϋποθέτουν συγκρούσεις και προσωπικά στραπατσαρίσματα. Δεν είναι μια ευχάριστη συζήτηση σε ένα γεύμα…\nΓεννιέται στη Δράμα.\nΑποφοιτά από την Ιατρική Σχολή Αθηνών.\nΙδρύει το LSE Health, το Κέντρο Οικονομικών της Υγείας στο London School of Εconomics.\nΙδρύει το Ευρωπαϊκό Παρατηρητήριο για τη Μελέτη των Συστημάτων και Πολιτικών Υγείας.\nΑναλαμβάνει καθηγητής της Πολιτικής της Υγείας στο LSΕ.\nΤου απονέμεται το Βραβείο της Ευρωπαϊκής Εταιρείας Διοίκησης Υπηρεσιών Υγείας για την καλύτερη εργασία. Το ίδιο βραβείο αποσπά και το 2007.\nΒραβεύεται από τη Βασίλισσα της Μεγάλης Βρετανίας με το Ανώτατο Βραβείο Ανώτατης Εκπαίδευσης για τα επιτεύγματα του ερευνητικού Κέντρου Οικονομικών της Υγείας στο LSE. «Δεν ήταν προσωπικό», διευκρινίζει, «αλλά ήμουν ο διευθυντής». Γίνεται βουλευτής Επικρατείας του ΠΑΣΟΚ.\nΤιμάται με το Μετάλλιο Stampar, ανώτατη διάκριση από την Ενωση Σχολών Δημόσιας Υγείας στην Ευρώπη.\nΥπουργός Επικρατείας και κυβερνητικός εκπρόσωπος.\nΜε τον Ηλία Μόσιαλο γευματίσαμε στο εστιατόριο του Μουσείου Μπενάκη, στη Βασιλίσσης Σοφίας. Το φαγητό, αν και νόστιμο, έπαιξε ελάχιστο ρόλο στη συνάντηση. Κρύωσε στα πιάτα. Ετσι ο κ. Μόσιαλος δεν έφαγε ζεστές τις πένες με ντομάτα και βασιλικό κι εγώ καθυστέρησα πολύ να τελειώσω τα γεμιστά κολοκυθάκια με ανθότυρο. Συνοδεύσαμε το γεύμα με κόκα κόλα και νερό. Για τον επίλογο, δυο ώρες μετά, ο κυβερνητικός εκπρόσωπος ήπιε ένα φρέντο. Σύνολο: 30,70 ευρώ. Τα δυο κινητά του, πάνω στο τραπέζι, χτυπούσαν ασταμάτητα. Παρακολουθούσε τις κλήσεις, απάντησε δύο φορές, όταν το έκρινε απολύτως απαραίτητο. Φεύγοντας, δεν μπήκε στο αυτοκίνητο που τον έφερε. Περπατήσαμε με τα πόδια μέχρι τη Βουλή, με τη διακριτική συνοδεία ενός οδηγού.


Φώτης Κουβέλης: Ζητούμε σαφείς απαντήσεις από την Κυβέρνηση: Σχεδιάζεται μείωση προσωπικού στη ΔΕΗ; Προωθούνται αυξήσεις στα τιμολόγια; | ΣΥΡΙΖΑ Συνασπισμός Ριζοσπαστικής Αριστεράς\nΦώτης Κουβέλης: Ζητούμε σαφείς απαντήσεις από την Κυβέρνηση: Σχεδιάζεται μείωση προσωπικού στη ΔΕΗ; Προωθούνται αυξήσεις στα τιμολόγια;\nΚατά τη συζήτηση της Επίκαιρης Ερώτησης του Κοινοβουλευτικού Εκπροσώπου του Συνασπισμού Ριζοσπαστικής Αριστεράς Φώτη Κουβέλη, αναφορικά με την επικείμενη απόλυση 7.000 εργαζομένων από τη Δ.Ε.Η και τον καθορισμό ρήτρας στην αύξηση των τιμολογίων, ο Υφυπουργός Ανάπτυξης Αναστ. Νεράντζης, αναφερόμενος στο θέμα της απόλυσης των εργαζομένων, επανέλαβε τη θέση του Προέδρου της ΔΕΗ χωρίς ο ίδιος να πάρει θέση επί του περιεχομένου, ενώ δήλωσε ότι τα αναγραφόμενα στον τύπο δεν αποτελούν δέσμευση για την Κυβέρνηση.\nΩστόσο, ο κ. Υφυπουργός παραδέχθηκε την αύξηση του τιμολογίου της ΔΕΗ όσον αφορά στο βιομηχανικό ρεύμα κατά 4%, των τελών σύνδεσης κατά 15% και την αναπροσαρμογή των τιμολογίων μέσω ενός συστήματος το οποίο χαρακτήρισε ως «μηχανισμό διαρκούς προσαρμογής»\nΕιδικότερα, ο Φ.Κουβέλης δήλωσε:\n«Η ανακοίνωση του Προέδρου της ΔΕΗ, όπως ανεγνώσθη από τον κ. Υφυπουργό δεν αποτελεί απάντηση. Εάν γίνουν οι συσχετισμοί των αριθμών στους οποίους αναφερθήκατε, διαπιστώνεται ότι εάν εφαρμοστεί η αναλογία που λέει ο Πρόεδρος της ΔΕΗ, εκ των πραγμάτων οδηγείσθε στην επιλογή απόλυσης εργαζομένων.\nΚρατώ τη διαβεβαίωσή σας ότι δεν θα πραγματοποιηθούν οι ανωτέρω απολύσεις.\nΣας καλώ όμως να δηλώσετε ευθέως :\nΤι άποψη έχει η κυβέρνηση;\nΥπάρχει ή δεν υπάρχει ενδεχόμενο να απολυθούν 7.000 εργαζόμενοι;\nΌσον αφορά στο δεύτερο σκέλος της ερωτήσεως και πάλι δεν με καλύπτει η απάντησή σας. Θα συνδεθεί ή δεν θα συνδεθεί το τιμολόγιο με τη ρήτρα πετρελαίου; Αυτό είναι ένα απλό και σαφές ερώτημα και αναμένει επίσης απλή και σαφή απάντηση. Δικαιούμαι να προβάλω το ζήτημα και διότι συζητείται και διότι υπάρχουν αυτές οι σκέψεις και γιατί έχω και το πρόσθετο δεδομένο ότι από 1ης Μαΐου έως την 31η Οκτωβρίου του τρέχοντος έτους θα έχουμε ακριβότερο ρεύμα κατά 5% τη νύχτα, το περίφημο θερινό νυχτερινό ρεύμα. Δηλαδή, όπως προκύπτει, προωθούνται αυξήσεις στα τιμολόγια της ΔΕΗ. Καλώ την κυβέρνηση, καλώ εσάς να μου πείτε με σαφήνεια εάν θα υπάρξει η ρήτρα πετρελαίου στα τιμολόγια της ΔΕΗ. Οτιδήποτε άλλο αποτελεί υπεκφυγή και προφανώς δεν αποτελεί ευθεία απάντηση στο ευθύ ερώτημα που απευθύνω στην κυβέρνηση».


Εκπληκτικά καρέ του "γητευτή των λιονταριών" εν δράσει (photos) - Νέα Κρήτη\nΕκπληκτικά καρέ του "γητευτή των λιονταριών" εν δράσει (photos)\nΗμερομηνία δημοσίευσης: 07/03/2016, 20:01\nΤελευταία ενημέρωση: 07/03/2016, 20:22\nΔέος προκαλούν οι φωτογραφίες του «γητευτή των λιονταριών» Kevin Richardson εν ώρα… εργασίας, να χαϊδεύει και να παλεύει με τον βασιλιά των ζώων στο καταφύγιο άγριας ζωής στην Πραιτόρια της Νότιας Αφρικής.\nΟ στόχος των φωτογραφιών, δια χειρός Adrian Steirn, είναι να στείλουν ένα σημαντικό μήνυμα και να ευαισθητοποιήσουν τον κόσμο για την κατάσταση των ζώων στην Αφρική.\nSteirn και Richardson ήθελαν να πετύχουν μία και μοναδική φωτογραφία που να στέλνει το μήνυμα: "Τι κληρονομιά θα αφήσουμε στις επόμενες γενιές;".\nΣτις φωτογραφίες ο Richardson φαίνεται να παλεύει με δύο ενήλικα λιοντάρια- τα οποία προφανώς παίζουν ενώ σε άλλες αναδεικνύεται όλο το μεγαλείο και η επιβλητικότητά τους.\n«Ήταν απίστευτο να βλέπει κανείς το μέγεθος των ποδιών τους ή πόσο εύκολο ήταν γι' αυτά να πηδούν πάνω στο τζιπ μας, πόσο ευέλικτα ήταν», σχολίασε ο φωτογράφος.\nΟ Richardson ασχολείται με την προστασία των ζώων κι έχει ευαισθητοποιήσει εκατομμύρια ανθρώπους σε όλο τον κόσμο σχετικά με τις συνθήκες ζωής των λιονταριών.\nΤο καταφύγιό του στην Πραιτόρια έχει γίνει σπίτι για 30 λιοντάρια και ο Richardson έχει αναπτύξει μοναδική σχέση μαζί τους.\nΑπορρίπτοντας τις τακτικές επιβολής σε ένα ζώο με αλυσίδες και ραβδιά, εκείνος χρησιμοποιεί την αγάπη, την κατανόηση και την εμπιστοσύνη για να αναπτύξει στενούς δεσμούς μαζί τους, εξηγεί η Daily Mail.\nΟ αριθμός των λιονταριών που ζουν στη φύση μειώνεται ραγδαία και εκτιμάται πως 20.000 ζουν σήμερα, ενώ το 1990 ήταν 100.000!


Ο Barack Obama θέλει τον Drake να τον ενσαρκώσει σε μια μελλοντική βιογραφική ταινία | clickatlife\n«Είναι ένας ταλαντούχος αδερφός και έχει την έγκριση της οικογένειας μου» σχολίασε ο πρώην πρόεδρος των ΗΠΑ για τον Καναδό ράπερ.\nΤο 2010 ο Drake είχε αποκαλύψει πως θα του άρεσε να παίξει τον ρόλο του τότε προέδρου των ΗΠΑ, Barack Obama, σε μια ενδεχόμενη βιογραφική ταινία. «Ελπίζω πως κάποιος θα γυρίσει μια ταινία για τη ζωή του Obama σύντομα, γιατί θα μπορούσα να τον παίξω» τόνισε ο Καναδός ράπερ στο περιοδικό Paper.\nΣυνεχίζοντας εξήγησε πως «αυτός είναι ο στόχος. Βλέπω όλα τα διαγγέλματα. Κάθε φορά που τον βλέπω στην τηλεόραση, δεν αλλάζω κανάλι» και ότι προσέχει ιδιαίτερα τη χροιά της φωνής του, καθώς θεωρεί τον εαυτό του εξαιρετικό στις μιμήσεις. Όπως φαίνεται, ο πρώην πρόεδρος των ΗΠΑ θεωρεί πως ο Drake θα ήταν μια ιδανική επιλογή.\n«Θα πω το εξής: ο Drake φαίνεται ότι μπορεί να κάνει ό,τι θέλει. Εννοώ πως είναι ένας ταλαντούχος αδερφός. Οπότε εάν έρθει η στιγμή και αυτός είναι έτοιμος…» δήλωσε σε πρόσφατο επεισόδιο του «360 with Speedy Morman». Όταν ρωτήθηκε εάν αυτό αποτελεί έγκριση, ο Obama ήταν ξεκάθαρος.\n«Ο Drake έχει – πολύ πιο σημαντικά – την έγκριση της οικογένειας μου. Υποπτεύομαι ότι οι [κόρες μου] Malia και Sasha δεν θα είχαν κανένα πρόβλημα» απάντησε ο Obama. Μένει να φανεί λοιπόν εάν και πότε θα δοθεί η ευκαιρία στον Drake να ξεδιπλώσει το ταλέντο του στη μεγάλη οθόνη.


ΓΕΡΑΣΙΜΟΣ ΜΙΧΕΛΗΣ: «ΚΑΝΑΜΕ ΕΡΕΥΝΑ ΣΤΟ ΠΩΣ ΜΠΟΡΟΥΜΕ Ν’ ΑΦΗΓΗΘΟΥΜΕ ΤΗΝ ΙΣΤΟΡΙΑ»\nΑρχική σελίδα Celebrities Γεράσιμος Μιχελής: «Κάναμε έρευνα στο πως μπορούμε ν’ αφηγηθούμε την ιστορία»\nΣτην συνέχεια, αφοσιώθηκε στην μεγάλη του αγάπη το θέατρο και από τις 20 Απριλίου θα συμμετέχει στην παράσταση Αλμπέρ Καρύ ο ξένος στο θέατρο 104.\nΟ ξένος του Αλμπέρ Καμύ, ένα έργο που σε μία πρώτη ανάγνωση μελετάει τη σχέση ανάμεσα στο λογικό και το παράλογο...\n«Ναι. Τι εννοούμε, όταν λέμε «παράλογο»; Μία κοινωνία που ζει μέσα σε στεγανά και έχει νόμους, αρχές και απαγορευθείς, βλέπει με συγκεκριμένο τρόπο τις συμπεριφορές του καθενός. Αν κάποιος διαφέρει κατ1 ελάχιστο σε ό,τι η κοινωνία υπαγορεύει αμέσως είναι ο αποδιοπομπαίος τράγος και βγαίνει εκτός της κοινωνίας. Ο Μερσό είναι ένας ήρωας που θα μπορούσε να πει κανείς ότι είναι ένας ψυχρός και αδιάφορος άνθρωπος, όμως στην-πορεία βλέπουμε ότι ενδιαφέρεται πολύ για τη ζωή. Από-., λαμβάνει τη συναναστροφή με τους φίλους του, με τη Μορί, όλες τις δραστηριότητες της ζωής»\nΤα απολαμβάνει, όμως, όλα αυτά ελαφρώς αποστασιοποιημένος συναισθηματικά...\n«Δεν είναι ακριβώς έτσι. Είναι ένας άνθρωπος που παρατηρεί με απόλυτη διαύγεια τι συμβαίνει γύρω του, παρατηρεί και τον εαυτό του μέσα στο κοινωνικό σύνολο αλλά και τους άλλους. Μέσα από τους άλλους προσπαθεί να βρει νόημα στη δική του μοίρα. Ο Καμύ, ούτως ή άλλως, λέει «Ζήσε τη ζωή σου μέχρι δακρύων». Στον Μερσό αρέσει η ζωή. Τυχαίνει, βέβαια, μ' αυτή την αναίτια δολοφονία να μπει φυλακή, και εκεί όμως κυνηγάει να βρει το νόημα της ζωής. «Αξίζει τον κόπο να τη ζεις αυτή τη ζωής λέει ,πριν, τη θανατική του καταδίκη... «Όλοι θα πεθάνουμε, σήμερα, αύριο ή σε 20 χρόνια» λέει...»\nΣε μια πιο βαθιά ανάγνωση ο Καμύ αναλύει τοπ θάνατο από μία άλλη οπτική. Πόσο μας καθαρίζει στη ζωή ο θάνατος;\n« Όσο πιο νωρίς συμφιλιωνόμαστε με την ιδεατού θανάτου, τόσο πιο εύκολα λύνονται προβλήματα και φόβοι. Ο Μερσό, ενώ στην αρχή, όταν αποφασίζει να πάει στην κηδεία της μητέρας του, βλέπουμε ότι δεν έχει τέτοια εξοικείωση με τον θάνατο, λίγο πριν το δικό του τέλος αντιλαμβάνεται τα πάντα. Κατανοεί τη μητέρα του, η οποία πριν πεθάνει διάλεξε να κάνει ένα νέο ξεκίνημα στη ζωή της. Κατανοεί τα πάντα. Πλέον ανοίγει την καρδιά του και συμφιλιώνεται με το παράλογο που τον στροβιλίζει»\nΤι σας δυσκόλεψε στον συγκεκριμένο ρόλο;\n« Όλοι από τις πρώτες αναγνώσεις προσπαθούσαμε να προσεγγίσουμε αυτό το «αποστασιοποιημένος», να κάνουμε μία δουλειά ερευνητική. Δεν θέλαμε με συμβατικό τρόπο να ανεβάσουμε μια παράσταση σε σύντομο χρονικό διάστημα. Κάναμε έρευνα στα πώς μπορούμε να αφηγηθούμε την ιστορία αυτού του ανθρώπου σαν να είναι ένα οικουμενικό πρόσωπο. Αυτό που όλοι αναγνωρίζουν στον Μερσό και είναι ένα παράξενος, αποστασιοποιημένος άνθρωπος προσπαθούσαμε να δούμε τι είναι... Εμείς τον προσεγγίσαμε σαν ένα επίμονο παρατηρητή, που με απόλυτη διαύγεια είναι ανοιχτός γιο να αναζητήσει μία καινούργιο αλήθεια, θέλει να αντιληφθεί αυτό το παράλογο που ζει. Τον σκοτώνουν, επειδή δεν έκλαψε στην κηδεία της μητέρας του και όχι επειδή σκότωσε τον Άραβα. Ο Μερσό, κυνηγώντας με απόλυτο τρόπο την αλήθεια, οδηγείται στον θάνατο. Το διαβρωμένο κοινωνικό σύνολο δεν μπορεί να εξηγήσει τα ανεξήγητα» εξήγησε στο Mytv.\nΓεράσιμος Γεννατάς: «Είναι η πρώτη φορά που μπορούμε να αισιοδοξούμε ως χώρα»\nΟ Γεράσιμος Γεννατάς μίλησε για την πολιτική κατάσταση της χώρας. «Ανέκαθεν ήμουν πολιτικοποιημένος και τοποθετούσα τον...


"Άχρηστα αντικείμενα" - Shakes & Fidget - The Game - Supportforum\nΞέρω πως παρόμοιο θέμα έχει ξαναγίνει, αλλά τι θα λέγατε να είχαμε επιλογή να αναζητούμε ΜΟΝΟ ΣΤΟ ΟΠΛΟΠΩΛΕΙΟ μόνο πράγματα με το στατιστικό που επιθυμούμε; Έχω βαρεθεί να μην παίρνω ποτέ πράγματα για ανιχνευτή και μόνο για μάγο. Να υπήρχε στις επιλογές για παράδειγμα κουμπί: <<Αναζήτησε μόνο αντικείμενα της κλάσης σου>> ή κάτι παρόμοιο; Φυσικά, θα υπήρχε κι η επιλογή να μπορείς να ψάξεις για τα πάντα, αλλά πιστεύω η ιδέα μου θα διευκόλυνε αρκετά τις ζωές μας.\nΠιστευω ετσι θα παραηταν ευκολο και δεν θα υπηρχε πια το νοημα του παιχνιδιου. Ενω ετσι εχεις μια αγωνια για το τι υα τυχεις καθε μερα και εχει πιο πολυ "φαση"\nThe Following 3 Users Say Thank You to FoReVeR_aLoNe_7 For This Useful Post:\nCOOL GATOS44 (12-06-15), NoxPanos (12-06-15), The Balgrog (12-06-15)\nΔυστυχώς μάγε αυτό γίνεται για να σε πιέσει η εταιρεία να ξοδέψεις μανιτάρια. Διότι αν σου έδινε αυτή την επιλογή απλά θα έβρισκες αυτό που θα ήθελες και δεν θα ξόδευες μανιτάρια με την απέλπιδα ελπίδα να βρείς κάτι που να αξίζει να τοποθετήσεις στον χαρακτήρα σου. Και φυσικά μόνο φάση δεν έχει να σε κοροϊδεύουν μέσα στα μούτρα αλλά έτσι κάνουν όλες οι εταιρείες. Απλά το δεχόμαστε διότι δεν είμαστε και κανένας δυνατός Server για να μπορέσουμε να προκαλέσουμε αλλαγή.\nΕδώ καταργήσανε τα μανιτάρια από την τηλεόραση με την "δικαιολογία" ό,τι υπήρχαν κάποιοι που με διάφορα προγράμματα "τρέχανε" τις διαφημίσεις δίχως\nνα τις βλέπουν και παίρνανε τα μανιτάρια. Το πρόβλημά τους δεν ήταν εκεί,\nαν προσέξεις μετά από μερικά δευτερόλεπτα σου χρεώνει τη δωρεάν πτήση (παλιότερα τα μανιτάρια) και μπορείς απλά να μετακινήσεις την μπάρα στο τέλος του βίντεο και να μην χρειαστεί να το δείς ολόκληρο.\nΑυτό που συνέβη είναι πως όλοι χρησιμοποιούσαν αυτά τα μανιτάρια για να αναβαθμίσουν τις φατριές τους αντί να αγοράσουν. Και καλά κάνανε, η εταιρεία τα τσέπωσε από τους διαφημιστές αλλά δεν ήθελε να δώσει τίποτε σοβαρό σαν αντάλλαγμα σε εμάς, οπότε όσοι καταφέρανε να κερδίσουν μπόνους στην φατριά τους μαγκιά τους.\nΠροσωπικά έχω φτάσει τον χαρακτήρα μου στον κόσμο 6 στο 112 lvl και ανεβαίνω δίχως να ξοδέψω σέντσι. Και δεν πρόκειται ποτέ να τους κάνω την χάρη. Ακόμη και αν κάνουν κωλοτούμπες ανάποδα.\nΤελευταία επεξεργασία από το χρήστη sokratis72 : 13-06-15 στις 06:45\nThe Following 4 Users Say Thank You to sokratis72 For This Useful Post:\nKonstadina (22-07-15), magosmpalas (12-06-15), NoxPanos (12-06-15), themegacyber69 (21-06-15)\nΑρχικό μήνυμα απο sokratis72\nΔυστυχώς μάγε αυτό γίνεται για να σε πιέσει η εταιρεία να ξοδέψεις μανιτάρια.\nΜπορει να εχεις πολυ λιγο δικιο αλλα για σκεψου. Θα σου αρεσε να εχεις τα παντα ετοιμα και να μην προσπαθεις μονος σου? Κανονικα δεν θα επρεπε να σας ενοχλουν τεροια ειδους θεματα. Παιξτε το παιχνιδι για να διασκεδασετε και αποδεχτειτε το οπως ειναι. Αν ειναι ετσι λοιπον να εβαζαν σε καθε αποστολη και απο ενα μανιταρι να μην κανουν τιποτα απο μονοι τους οι παικτες.\nΑρχικό μήνυμα απο barel breaker\nΤο έχω ξαναπεί και άντε να το πώ άλλη μια φορά. Αυτή είναι η καραμέλα των μανιταράδων. Θα μπορούσαν κάλλιστα οι αναβαθμίσεις των φατριών να γίνονται με τα μανιτάρια του παιχνιδιού. Ούτως η αλλιώς οι μανιταράδες θα έχουν πάντα το πλεονέκτημα των περισσότερων μπυρονιών που καταναλώνουν ημερησίως. Άρα πάντοτε θα είναι σε πλεονεκτική θέση από τους υπόλοιπους. Το ίδιο θα μπορούσε να γίνει και με τα όπλα, δεν χρειάζεται να χρεώνονται σε τέτοιο βαθμό τα όπλα που έχουν την παραμικρή αξία. Στο τέλος μένουν 5-10 άτομα που τα σκάνε για να είναι πρώτοι και δεν υπάρχει ανταγωνισμός. Βεβαίως\nαυτοί που ξοδεύουν ένα κάρο λεφτά σε ένα παιχνίδι και τρέμει το φυλλοκάρδι τους μην τυχόν τους φτάσει κανείς άλλος θα πρέπει να κοιταχτούν λιγάκι σε κάνα ειδικό για να διευθετήσουν τα κόμπλεξ κατωτερότητάς τους.\nΔιότι το μόνο που κάνουν είναι να ισοσταθμίζουν με το πορτοφόλι τους την έλλειψη ικανοτήτων. Και αυτό το συντηρεί η κάθε εταιρεία απλά επειδή την διευκολύνει στο να τα τσεπώνει.\nΕσυ εχεις ξεφυγει απο το θέμα. Δεν ειμαι υπερ στο να βαζει καποιος λεφτα για ενα browser game (ΠΟΤΕ δεν το εχω κανει σε κανενα παιχνιδι). Αλλα τωρα ειναι αλλο το θεμα μας και απαντα σε αυτο που είπα, ουτε σε φατριες ουτε σε φυλλοκαρδια!!! Ο μαγος μπαλας ειπε για τα αντικειμενα και γω σε ρωταω, θα σου αρεσε να τα εχεις ολα ετοιμα?\nΜηπως πρεπει να κλειδωσει;\nΣκέψου όμως ότι πλέον έχεις 3 ακόμα χαρακτήρες να ντύσεις. Ειδικά από την στιγμή που δεν βάζεις μανιτάρια, όλα τα αντικείμενα σε βοηθάνε (βασικά όχι όλα αλλά, αλλά τα "πολύτιμα"). Τα υπόλοιπα πάλι, δεν είναι εντελώς άχρηστα μπορούν να πεταχτούν στην τουαλέτα.\nΠχ εγώ σαν πολεμιστής έχω βρει αντικείμενο (κράνος) με επιδεξιότητα +17 σε σχέση με ότι φορούσα.\nΤο αγόρασα χωρίς δεύτερη σκέψη, και το πέταξα στην τουαλέτα, αλλάζοντας το σε μία κουκούλα μάγου, με αλλαγμένο μπόνους στην ευφυία. Όχι το ιδανικό, αλλά ο ακόλουθος μου μια χαρά το χάρηκε .\nΤέλος, σκέψου πως υπάρχουν και άλλοι παίκτες οι οποίοι δεν παίζουν με τον συμβατικό τρόπο (ασχέτως με το αν αυτό είναι καλό ή κακό, σωστό η λάθος). Πχ αν θυμάμαι καλά ο Χάμπος μας, παίζει κυρίως με αντικείμενα αντοχής (σαν tank). Εγώ πάλι, στον δεύτερο διακομιστή (ή στον 123playgames δεν θυμάμαι) έπαιζα σαν "ανιχνευτοφονέας"-φορούσα αντικείμενα πολεμιστή με + επιδεξιότητα μόνο (και κάποιους άλλους παραμέτρους). Δεν μπορώ να πω ότι ενθουσιάστηκα με τα αποτελέσματα, αλλά είχα αυτή την επιλογή.\nΕπομένως το αν είναι άχρηστα τα αντικείμενα, χωράει πολύ συζήτηση και είναι και κάπως υποκειμενικό. Μπορεί ο Χ να θέλει αντικείμενα με αντοχή, ο Y επικά με +3, ο Ζ επικά με + σε όλα κτλ, επομένως αλλαγή του μαγαζιού με αντικείμενα "παραγγελίας" (που μας έρχονται κουτί που θα λέγαμε) είναι για μένα ουτοπικό.\nΆΛλους λόγους μας ανέφερε και ο barel Breaker: Παίζοντας ένα παιχνίδι, η χαρά (ή η δική μου χαρά για ένα RPG ) είναι να βρω αντικείμενα. Σε άλλα παιχνίδια πιο προχωρημένα κάνεις Dungeons (αποστολές σε μπουντρούμια) στα οποία οι αντίπαλοι πετάνε διάφορα αντικείμενα. Πάνω κάτω το ίδιο ισχύει σε όλα τα RPG.\nΤώρα σχετικά με τα υπόλοιπα που ειπώθηκαν στο παραπάνω ποστ:\n-Έπαιξα αρκετό καιρό (1+χρόνο) χωρίς μανιτάρια (περίπου 180 λέβελ-χωρίς τα μπόνους του λευκώματος ή των ομαδικών μπουντρουμιών). Ποτέ δεν ενοχλήθηκα από αντικείμενα που είχαν οι αντίπαλοι μου πέραν από το αναμενόμενο "ΠΩΠΩ τον είχα τον άτιμο, αλλά δες τι όπλο έχει.." Φυσικά μετά από μερικές μέρες ή επίπεδα το ίδιο γινόταν και σε μένα, αποκτούσε και εγώ αντικείμενο για το οποίο έλεγαν οι γύρω μου "ΠΩΠΩ δες τον τυχερό τον mxkrtg τί όπλο του έβγαλε".\n-Στη συνέχεια μιας και με με ευχαριστούσε το παιχνίδι, μπήκα και εγώ στο στρατόπεδο τον μανιταράδων. Έγινε δηλαδή αυτόματα το κομπλεξικό παιδάκι με τα λεφτά του μπαμπάκα ε; Μάλιστα. Ποτέ δεν χρειάστηκε να καταφύγω σε σπαμάρισμα μανιταριών για να πάρω ένα νέο αντικείμενο με +στο βασικό μου. Όπως έπαιζα πριν συνέχιζα να παίζω.\n-Σπαμάρισμα μανιταριών για αντικείμενα άρχισε να γίνεται κυρίως με το event επικών (όχι οτι πριν δεν γινόταν, αλλά το συγκεκριμένο event έδωσε μια άλλη δυναμική). Ποτέ για εύρεση αντικειμένου με + στο βασικό στατιστικό: Αυτοκτονική πράξη.. Το σπαμάρισμα των κομπλεξικών μανιταράδων γινόταν μόνο για επικά αντικείμενα (τελείως διαφορετική πράξη από αυτή που μας έδωσε στην ιδέα/απορία/παράπονο ο magosmpalas.\n-Ένα μεγάλο μέρος από πλευράς στρατηγικής στο συγκεκριμένο παιχνίδι έχει γίνει από τους κομπλεξικούς μανιταράδες (μία περιήγηση στο φόρουμ μας για τα βίντεο του ghatzige, το πρόγραμμα του coffinmaker για το λεύκωμα, τον dmg calculator, τα ποστ για αριθμητικές ακολουθίες του xalaki κτλ κτλ συγγνώμη αν ξεχνάω κανένα ή αν ανέφερα λάθος όνομα).\nΕάν τα παιδιά ήταν τόσο κομπλεξικά, γιατί άραγε δεν κράταγαν τα "μυστικά" αυτά για τον εαυτό τους;\n- Κάποιοι θα εκπλαγούν αλλά το ότι αγόρασες μανιτάρια, δεν σε κάνει αυτομάτως νικητή. Επίσης θα εκπλαγούν και από το γεγονός ότι οι στραγητικές που ακολουθούνται είναι οι ίδιες. Ακόμα μεγαλύτερη έκπληξη θα προκαλέσει το γεγονός πώς μεταξύ μανιταράδων (που δεν είναι 5-10 αλλά τουλάχιστον όσο έπαιζα εγώ ήταν 100-στον s1-) γίνονται ομηρικές μάχες. Σίγουρα ένας που αγοράζει μανιτάρια έχει πλεονέκτημα σε σχέση με αυτούς που δεν αγοράζουν, αλλά το ξύλο που πέφτει μεταξύ μανιταράδων είναι 100 φορές πιο σκληρό απ'οτι το ξύλο που πέφτει στις παιδικές κατηγορίες...Αν και τουλάχιστον στον διακομιστή μου τα πνεύματα έχουν ηρεμήσει, ο πρώτος παίκτης Biggad στην διάρκεια μίας μέρας, πέφτει στην 10+ θέση κατά την διάρκεια των μαχών.\nΑλήθεια, πώς καταφέρνουν να τον ρίξουν οι υπόλοιποι; Αφού αγοράζει μανιτάρια!!!!!\n-Τέλος, να σημειώσω πώς ένα μεγάλο μέρος των εσόδων είναι από τις δωρεές των παικτών (τις αγορές μανιταριών). Δηλαδή ο χώρος στον οποίο γράφει δωρεάν κάποιος λούζοντας με χαρακτηρισμούς τα παιδιά που πληρώνουν/πλήρωσαν, συντηρείται από τα παιδιά που πληρώνουν/πλήρωσαν για το παιχνίδι.\nΥΓ: Πιστεύω ότι κάθε καλή προσπάθεια πρέπει να ανταμοίβεται. Για να γίνει το παιχνίδι και να συντηρηθεί το φόρουμ κάποιος έπρεπε να δουλέψει. Μιας και με ευχαριστούσε το παιχνίδι όσο και η παραμονή μου στο φόρουμ, αποφάσισα να ανταμοίψω (να αγοράσω μανιτάρια πληρώνοντας την εταιρεία και τους εγαζόμενους της) τα άτομα που εργάστηκαν σε αυτή. Όσο η δουλειά που γινόταν με ευχαριστούσε συνέχισα να την επιβραβεύω.\nΕίναι ένας υπάνθρωπος με τεράστιο κόμπλεξ που θεώρησα ότι κάποιος έπρεπε να πληρωθεί για το έργο που και τις υπηρεσίες που μου παρείχε ε;\nΥΓ2: Φυσικά μπορεί ο καθένας να γράψει τις σκέψεις του για το παιχνίδι. Καλό θα ήταν όμως να προσέχουμε τους χαρακτηρισμούς μας, αλλά και την τοποθεσία. Μπορεί κάλλιστα ο καθέας να ανοίξει ένα θέμα και να μας πει "εγώ δεν αγοράζω μανιτάρια γιατί Α-Β-Γ κτλ"\nκαι δεν συμφωνώ με αυτούς που αγοράζουν γιατί Α-Β-Γ"\nΧωρίς αυτό να σημαίνει ότι σε κάθε θέμα που ανοίγει ανεξαρτήτου θεματολογίας να υπάρχει η ίδια απάντηση ή να υπάρχει ένα θέμα με το οποίο απλώς λέμε " Η τάδε κατηγορία παικτών είναι μπιπ και μπιπ ΤΕΛΟΣ".\nΥΓ 3: Magosmpalas, το θέμα σου έχει συζητηθεί και στο παρελθόν. Η εταιρεία έχει πάρει τις όποιες ιδέες των παικτών έχουν προταθεί και έχει επιλέξει ποιες θα εφαρμόσει. ΕΠομένως μιας και το θέμα έχει συζητηθεί ξανά στο παρελθόν, θα κλειδώσει\nGmNitro (23-06-15), MadnessReigns (14-06-15), magosmpalas (14-06-15), themegacyber69 (21-06-15)


σελφ σερβις - Παράδοση σε σταθμό του μετρό\nΠαράδοση σε σταθμό του μετρό\n7 Μαρτίου 2016 | 12:15\tΓράφει το\tσελφ-σέλφις Team\tTopics: News,Διεθνή\nΗ αμερικανική αλυσίδα online αγορών Peapod, της Ahold US, με στόχο την καλύτερη εξυπηρέτηση των πελατών της, αποφάσισε να τους δώσει τη δυνατότητα να παραλαμβάνουν τις παραγγελίες τους σχεδόν από όπου επιθυμούν.\nΣε αυτό το πλαίσιο, υπέγραψε συμφωνία με τον Οργανισμό Μετρό της Ουάσινγκτον, για μια πιλοτική πρωτοβουλία εξάμηνης διάρκειας, που δίνει τη δυνατότητα στους πελάτες που κάνουν την παραγγελία τους online να παραλάβουν τα προϊόντα στην έξοδο τριών σταθμών μετρό της πόλης. Εάν η πρωτοβουλία αποδειχθεί επιτυχής, οι δύο πλευρές έχουν συμφωνήσει την επέκτασή της στο σύνολο των 91 σταθμών μετρό της πόλης. Παρόμοια σχήματα έχουν δοκιμαστεί και στη Μ. Βρετανία, από την Asda, την Tesco και άλλες αλυσίδες λιανεμπορίου, χωρίς όμως ιδιαίτερη επιτυχία, σε επίπεδο ανταπόκρισης των καταναλωτών, αλλά και κόστους. Στην περίπτωση των ΗΠΑ, οι αναλυτές εκτιμούν πως η πρωτοβουλία έχει νόημα, ιδιαίτερα ως μέρος της στρατηγικής ενίσχυσης της εικόνας ενός brand, όπως της Peapod.


Ταϊλάνδη, η... περιπετειώδης: Πέντε μέρη που πρέπει όλοι να δουν - Newsbomb\nTRAVEL 27/02/2021 08:20\nΗ Ταϊλάνδη είναι ένας από τους δημοφιλέστερους προορισμούς παγκοσμίως. Πρωτεύουσά της είναι η Μπανγκόκ, που είναι και η μεγαλύτερη πόλη της χώρας.\nΤο βόρειο τμήμα της χώρας είναι ορεινό, στο κέντρο κυριαρχεί η επίπεδη κοιλάδα με τον ποταμό Τσάο Πράγια, ενώ στον νότο τον στενό ισθμό Κρα. Το κλίμα της χώρας είναι τροπικό, με τους χαρακτηριστικούς μουσώνες και την υψηλή υγρασία, τουλάχιστον κατά τη μισή διάρκεια του έτους.\nΗ Ταϊλάνδη δέχεται κάθε χρόνο εκατομμύρια επισκεπτών που θαυμάζουν την ιδιαίτερη φύση, τα ξεχωριστά της μνημεία, αλλά και την κουλτούρα των ανθρώπων της. Φανατικούς θαυμαστές έχει και η τοπική κουζίνα, η ταϊλανδέζικη με πικάντικες, εξωτικές γεύσεις. Το ενδιαφέρον των επισκεπτών δεν περιορίζεται μόνο στην πρωτεύουσα της χώρας ή στα δημοφιλή παράλιά της, καθώς τα αξιοθέατα εξαπλώνονται σε κάθε της γωνιά. Υπάρχουν όμως πέντε μέρη της Ταϊλάνδης που πρέπει οπωσδήποτε κάθε επισκέπτης να δει από κοντά για να αισθάνεται ότι πράγματι, έχει γνωρίσει βαθιά τη χώρα.\nΗ πρωτεύουσα της χώρας κερδίζει πολλούς από τους επισκέπτες διότι είναι μια σύγχρονη μεγαλούπολη με έντονο το χρώμα της παράδοσης στα δαιδαλώδη δρομάκια των συνοικιών της. Οι πολυτελείς ουρανοξύστες και τα υπερσύγχρονα εμπορικά κέντρα από το νέο τμήμα της πόλης συνυπάρχουν με τους παραδοσιακούς ναούς και τα μαγαζιά που πωλούν street food παντού, στο πυκνοκατοικημένο παλιό της κομμάτι. Η πόλη είναι χτισμένη στις εκβολές του ποταμού Μενάμ, στον κόλπο του Σιάμ και πολλές διώρυγες και παραπόταμοι τη χωρίζουν σε μικρά νησιά. Στην όχθη του ποταμού άλλωστε συντηρείται μια «πλωτή πόλη» από πλοιάρια και σχεδίες που χρησιμοποιούν οι ντόπιοι. Τα ανάκτορα της Μπανγκόκ, Σιαμέζικης αρχιτεκτονικής, ο ναός του σμαραγδένιου Βούδα ή Βατ Πρα Καεό με το μεγάλο παλάτι, η παγόδα Βατ Αρούν και ο ναός του ξαπλωμένου Βούδα, είναι μερικά μόνο από τα πιο δημοφιλή αξιοθέατά της.\n2. Κο Σαμούι\nΤο Κο Σαμούι διεκδικεί επάξια τον τίτλο του πιο όμορφου νησιού της Ταϊλάνδης. Βρίσκεται στον κόλπο της Ταϊλάνδης και διαθέτει απέραντες, ολόλευκες, αμμώδεις παραλίες. Πολυτελή ξενοδοχεία, εύκολη σύνδεση με την Μπανγκόκ, ανέσεις και φυσική ομορφιά δελεάζουν τους επισκέπτες, ενώ αξίζει να σημειώσουμε την ιδιαίτερη έμφαση που το Κο Σαμούι δίνει στο Wellness, στην χαλάρωση, την ανανέωση, την ποιότητα ζωής.\nΕίναι ο πιο δημοφιλής προορισμός της Ταϊλάνδης και αυτό καθόλου τυχαία. Τα χωριά Πατόγκ, Καρόν, Κάτα, χτισμένα δίπλα στις απέραντες παραλίες του Πουκέτ κερδίζουν τους επισκέπτες που θέλουν να γνωρίσουν την ουσία της χώρας αυτής στην Άπω Ανατολή. Παρότι νησί, το Πουκέτ συνδέεται με την ενδοχώρα με δύο γέφυρες, γεγονός που το κάνει ακόμα πιο προσιτό. Ο Μεγάλος Βούδας στο Πουκέτ, με ύψος 45 μέτρα και ο ναός Βατ Τσαλόνγκ στα νότια του νησιού, είναι δύο από τα αξιοθέατά του, όμως αυτό που κάνει το νησί αγαπητό στους τουρίστες είναι πως έχουν την ευκαιρία να δουν την παραδοσιακή ζωή της χώρας από κοντά.\nΤο Τσιανγκ Μάι, στον Βορρά της Ταϊλάνδης είναι μια πόλη της ενδοχώρας, πολύ μακριά από τις ολόλευκες παραλίες του νότου. Το πανέμορφο περιβάλλον όμως, μέσα στα βουνά, δημιουργεί ένα πολύ ειδυλλιακό τοπίο, έναν ορεινό παράδεισο για όλους. Η πόλη μάλιστα είναι ένας ταχύτατα αναπτυσσόμενος τουριστικός προορισμός, με όλα τα πλεονεκτήματα που έχει αυτός ο τίτλος.\nΗ Πατάγια είναι ένας δημοφιλέστατος τουριστικός προορισμός, που μπορεί να διχάζει τους επισκέπτες, όμως παραμένει must για όσους θέλουν να έχουν σφαιρική άποψη για την Ταϊλάνδη. Βρίσκεται στα ανατολικά του κόλπου της Ταϊλάνδης και διαθέτει απέραντες ακτές, έντονη νυχτερινή ζωή, αλλά και δραστηριότητες για όλη την οικογένεια.


Primera Division Ισπανίας 28/10 Προγνωστικά Στοίχημα | Stoixima | Betdays.com\nΤο 1/2 κάναμε την περασμένη εβδομάδα στην Ισπανία. Η Ατλέτικο έμεινε στο 1-1 με την Βιγιαρεάλ και δεν πέρασε το διπλό που είχαμε προτείνει. Το όβερ όμως της Μπάρτσα με την Σεβίλλη μας πλήρωσε με το 1.72 να είναι ικανοποιητικό.\n2006. Μπαρτσελόνα – Ρεάλ Μαδρίτης\nΕκτίμηση : Αν και η απουσία του Λίο Μέσσι είναι σημαντική η Μπαρτσελόνα συνεχίζει ασταμάτητη την πορεία τίτλου που κάνει. Σε ένα δύσκολο ματς όπως αυτό με την Ίντερ ήταν εξαιρετική και κέρδισε εύκολα. Είχε προηγηθεί και η σημαντική νίκη με αντίπαλο την Σεβίλλη που την εδραίωσε στην κορυφή. Είναι ένα εξαιρετικό σύνολο που η απουσία του Μέσι είναι καταλυτική αλλά όχι και τόσο όσο πολλοί πιστεύουν. Στην Ρεάλ Μαδρίτης η κατάσταση είναι τραγική όντας στην 7η θέση της λίγκας με 14 βαθμούς. Εδώ και 5 ματς στην Πριμέρα έχει μόλις 1 βαθμό και περνάει μεγάλη κρίση. Ο Λοπετέγκι δύσκολα θα βγάλει το 2018 στον πάγκο της Ρεάλ με τα ονόματα των Κόντε, Σολάρι και Βενγκέρ να έχουν ακουστεί. Περιμένουμε ένα συγκλονιστικό ματς με την Ρεάλ να είναι ντεφορμέ και την Μπάρτσα να παίζει χωρίς τον ηγέτη της, αλλά η έδρα είναι σημαντική και οι μπλαουγκράνα μπορούν να κερδίσουν.\nΜΠΑΡΤΣΕΛΟΝΑ – ΡΕΑΛ ΜΑΔΡΙΤΗΣ 1 2.00\n2049. Σεβίλλη – Ουέσκα\nΕκτίμηση : Αν και η Σεβίλλη έκανε ένα πολύ μέτριο ξεκίνημα η συνέχεια ήταν φοβερή. Έφτασε να είναι ακόμα και στην κορυφή της Ισπανικής λίγκας έχοντας 3 σερί νίκες. Η ήττα από την Μπαρτσελόνα την έριξε από την κορυφή αλλά παραμένει κοντά. Η Ουέσκα από την άλλη εδώ και 7 ματς είναι χωρίς νίκη και βρίσκεται στον πάτο της βαθμολογίας με μόλις 5 βαθμούς. Ένα ματς με ξεκάθαρο φαβορί και αουτσάιντερ. Η γηπεδούχος είναι φορμαρισμένη και μπορεί να κερδίσει την Ουέσκα που δεν βλέπεται το τελευταίο διάστημα. Παρόλα αυτά θα πάμε στα γκολ με τα 2-3 να είναι μια σοφή επιλογή.\nΣΕΒΙΛΛΗ – ΟΥΕΣΚΑ 2-3 Goal 2.30


Τι συνδέει τον Αλεξάντερ Πόρτνοϊ με τον Φίλιπ Ροθ - The Books' Journal\nΕίστε εδώ:Home/Κριτικες/Λογοτεχνία/Τι συνδέει τον Αλεξάντερ Πόρτνοϊ με τον Φίλιπ Ροθ\nΓράφτηκε από την Λένα Διβάνη Δημοσιεύθηκε στο Παρεμβάσεις Τεύχος 39\nΓελοιογραφική απεικόνιση του Φίλιπ Ροθ. Jojh Cuned\n«Τον ρώτησα κάποτε αν τον αγαπούσε η μητέρα του. "Αστειεύεσαι;”, μου, είπε. “Από τη στιγμή που έγινα τριών ετών και μπορούσα να μιλήσω, με λάτρεψε!"»\nΣτο πλαίσιο του διορθωτικού οίστρου έφτασε το 2012 στο σημείο να στείλει επιστολή στη Wikipedia παρακαλώντας τη να διορθώσει ένα λάθος στο λήμμα που αφορούσε το Humanstain. Αυτός που ενέπνευσε τον ήρωα του δεν ήταν ο συγγραφέας Α. Μπρόγυαρντ αλλά ο φίλος του, καθηγητής κοινωνιολογίας στο Princeton, Μέλβιν Τιούμιν. Ο διαχειριστής του ιστότοπου του απάντησε με την ξεκαρδιστικά γραφειοκρατική φράση: «αντιλαμβανόμαστε την άποψή σας πως ο συγγραφέας έχει την αυθεντική ερμηνεία όταν μιλάμε για το έργο του, αλλά… χρειαζόμαστε δευτερογενείς πηγές». Και τότε ο Ροθ δημοσίευσε μια μακροσκελή επιστολή στον NewYorker όπου εξηγούσε καταλεπτώς και ειρωνικότατα στον γραφειοκράτη πώς διαστρέβλωνε την πραγματικότητα.\nΗ ερώτηση είναι: πόση σημασία έχει για το έργο του Ροθ αν το εμπνεύστηκε από τον Α και όχι από τον Β πραγματικό άνθρωπο; Νομίζω καμία απολύτως. Εκτός αν το έργο σου ισοδυναμεί με τη ζωή σου. Όσοι γράφουμε ξέρουμε καλά πως, ακόμα κι αν δεν υπάρχει ούτε μια αυτοβιογραφική αράδα στα βιβλία μας, η φόδρα τους είναι πάντα η ζωή μας. Όποιος μας διαβάζει προσεκτικά μάς ξέρει καλύτερα κι από τη μάνα μας. Στον Ροθ όμως η ζωή ισοδυναμεί σχεδόν με το έργο. Οι ήρωές του του μοιάζουν, σκέφτονται όπως αυτός, ξεμυαλίζονται με τις ίδιες γυναίκες, μερικές φορές έχουν και το όνομά του. Ο πατέρας του θα κουνούσε το κεφάλι αν διάβαζε την περιγραφή του στην Πατρική Κληρονομιά. Ο ίδιος έχει τύψεις, βλέπει εφιάλτες ότι ο πατέρας του τον βρίζει ότι του ’βαλε λάθος κοστούμι στην κηδεία του: «Συνειδητοποίησα πως αναφερόταν σ’ αυτό εδώ το βιβλίο, το οποίο, σύμφωνα με την έλλειψη σεμνότητας που έχει το επάγγελμά μου, έγραφα όσο καιρό ήταν άρρωστος εκείνος και ψυχορραγούσε». Το αποδέχεται ως παράπλευρη απώλεια όμως. Το έργο κλέβει αναίσχυντα τη ζωή γιατί είναι πολύ πιο σημαντικό από τη ζωή. Αυτό το επιχείρημα αντέταξε στην εξοργισμένη τέως σύζυγο του Κλαιρ Μπλουμ που διαπίστωσε ότι στο Deception σκιαγραφείται υβριστικά η οικογένειά της αλλά και η ίδια, μέσω της «μεσήλικης και γκρινιάρας» συζύγου του ήρωα που φθονεί τα νιάτα της ερωμένης του. Λίγο αργότερα, η ίδια, στα απομνημονεύματά της (Leaving a doll’s house, 1996), περιγράφει μια ξεκαρδιστική α λα Γούντυ Άλλεν σκηνή όπου εκείνη τον παρακαλούσε να αλλάξει τουλάχιστον το όνομα ώστε να μην εξευτελιστεί εντελώς κι εκείνος προσπαθούσε να την πείσει να το αφήσει, γιατί έτσι «αυξάνεται η πυκνότητα του κειμένου». Τελικά το άλλαξε, φοβούμενος την αύξηση της πυκνότητας της οργής της.\nΤο χειρότερο: οι ήρωές του γεράσανε μαζί του. Αντιστάθηκε όσο μπορούσε, φυσικά. Οι γυναίκες στα βιβλία του παρέβλεπαν την ηλικία του –μία μάλιστα τον εύρισκε πολύ νέο για τα γούστα της, έψαχνε έναν παράλυτο εκατοντάχρονο. Η ζωή όμως έχει τον τρόπο της να σου τρίβει στα μούτρα την μαύρη αλήθεια. Γι’ αυτό και τα τελευταία βιβλία του πενθούν. Ο Νταίηβιντ Κέπες στο Dying animal και ο Ναθάνιελ Ζούκερμαν στο Exit ghost, όπως ακριβώς κι ο Ροθ, εξοργίζονται που δεν μπορούν με τις λέξεις να αναστείλουν με την αμείλικτη φθορά του σώματος την απώλεια του σεξ, δηλαδή το κλείσιμο της λαγότρυπας που τους οδηγούσε πάντα σε μια θαυμαστή έξοδο κινδύνου.\nΗ ζωή και το έργο ολοκληρώθηκαν λοιπόν. Το όνομά του έγινε brand-name. Στη γενέτειρά του, το Νιούαρκ, υπάρχει το Roth-tour με λεωφορείο για τουρίστες. Ο μόνος κίνδυνος τώρα πια είναι να παρανοήσουν, να στερεοτυπήσουν, να στρεβλώσουν το έργο του, δηλαδή τη ζωή του την ίδια. Γι’ αυτό άλλωστε συμφώνησε πρόσφατα να δώσει συνέντευξη στον δημοσιογράφο των Times ενώ υποψιάστηκε ότι απλώς ήθελε να φρεσκάρει τον επικήδειο που υπάρχει ήδη γραμμένος στα συρτάρια του.\n Το σοκ των (πιστών) Αμερικανοεβραίων ξεκίνησε όταν ήταν εικοσάρης ακόμα, το 1959, με τη δημοσίευση του πρώτου του κιόλας βιβλίου, του Goodbye, Columbus and Five Short Stories. Όπως λέει ο Μάρτιν Έιμις, από τότε άρχισαν οι σοκαρισμένοι ραβίνοι να αναρωτιούνται πώς θα γίνει να βουλώσουν το στόμα αυτού του νεαρού. Το πράγμα χόντρυνε μετά τη δημοσίευση του ιδιοφυώς αστείου Portnoy’scomplaint, όπου το νεαρό εβραιόπουλο αρχίζει πηδώντας ένα συκώτι και μεγαλώνει επιθυμώντας αντί να νοικοκυρευτεί με μια αγνή εβραιοπούλα, να βάλει το πουλί του σε όσο το δυνατόν περισσότερες ξανθιές, πληθωρικές και ελαφρώς χαζές shiksas. Η Haaretz έγραψε ότι είναι το βιβλίο για το οποίο προσεύχονταν όλοι οι αντισημίτες. Στη συνέχεια η οργή αυτή μετριάστηκε από την υπερηφάνεια για το ταλέντο του (http://www.nytimes.com/2013/10/20/books/review/claudia-roth-pierponts-roth-unbound.html?_r=0).\nΑναπληρώτρια καθηγήτρια ιστορίας της εξωτερικής πολιτικής στη Νομική Σχολή Αθηνών και συγγραφέας. Πρόσφατα λογοτεχνικά βιβλία της: Εργαζόμενο αγόρι (2010), Ένα πεινασμένο στόμα (2011), Προφανώς η Πηνελόπη ήταν ηλίθια και άλλες ελληνικές τραγωδίες (2011), Εγώ ο Ζάχος Ζάχαρης (2012), Αγάπη μου, συρρίκνωσα την Ελλάδα (2013), Τι έμαθα περπατώντας στον κόσμο (2017).. Επιστημονικά έργα της: Η πολιτική των εξορίστων ελληνικών κυβερνήσεων 1941-1944 (1991), Η εδαφική ολοκλήρωση της Ελλάδας 1830-1947 (2000), Ελλάδα και μειονότητες (2008), Η «ύπουλος θωπεία». Ελλάδα και ξένοι 1821-1940 (2014).\nΗ ασφυκτική ελευθερία του Μίκι Σάμπαθ\tΟ θάνατος του Φίλιπ Ροθ


Οι ποιητές που αγάπησα και άλλες μικρές και μεγάλες ιστορίες λόγου (Ανθολόγιο Ποίησης): Από τον εμφύλιο στην προσφυγιά / Νίκος Μότσιος\nΣΥΓΓΡΑΦΕΑΣ: Νίκος Μότσιος\nΤΙΤΛΟΣ: Από τον εμφύλιο στην προσφυγιά\nΟ Νίκος Μότσιος γεννήθηκε το 1932 στο χωριό των Γρεβενών, Δεσπότης (Σχίνοβο). Το 1947 κατατάχτηκε εθελοντικά στον Δημοκρατικό Στρατό Ελλάδας. Το 1948, στη μάχη του υψώματος Χελώνα στον Γράμμο, τραυματίστηκε στο κεφάλι και οδηγήθηκε σε νοσοκομείο στην Αλβανία. Μετά επέστρεψε στην Ελλάδα και συνέχισε τη δράση του στο τμήμα των σαμποτέρ του Γενικού Αρχηγείου του Δ.Σ.Ε. Βαριά τραυματισμένος, το 1949, πέρασε στις Ανατολικές χώρες και νοσηλεύτηκε σε νοσοκομείο στη Ρουμανία. Με πρόταση του ταγματάρχη Φλόγα, προβιβάστηκε στον βαθμό του ανθυπολοχαγού μηχανικού. Το 1966 εγκαταστάθηκε μόνιμα με την οικογένειά του στη Σοβιετική Ένωση και το 1972 αποφοίτησε από το Ηλεκτροτεχνικό Ινστιτούτο Τηλεπικοινωνιών της Μόσχας. Εργάστηκε στο Κεντρικό Ταχυδρομείο της Μόσχας και ως αρχιμηχανικός στο τμήμα ηλεκτρομηχανολογίας. Το 1977 επαναπατρίστηκε στην Ελλάδα. Το 1985 διορίστηκε στο Υπουργείο Γεωργίας ως μηχανικός, όπου και εργάστηκε μέχρι τη συνταξιοδότησή του. Έχει εκδώσει δύο βιβλία. Το πρώτο, με τίτλο Μια αναδρομή στη δημιουργία και ανάπτυξη του χωριού Δεσπότης (Σχίνοβο) Γρεβενών και το δεύτερο με τίτλο: Οι ήρωες γεννιούνται στη θύελλα. Η ζωή και η δράση του μαχητή του Δημοκρατικού Στρατού Ελλάδας.


Single Port - Dr. Sotiris Gavriil - Ειδικός Χειρουργός\nΛαπαροσκοπικη χειρουργικη μεσω μιας οπης με τη μεθοδο single port!\nΆλλη μία σημαντική εξέλιξη έρχεται να προστεθεί στα επιτεύγματα της ιατρικής επιστήμης, ξεδιπλώνοντας ουσιαστικά οφέλη σε χιλιάδες ασθενείς και εξίσου μοναδικές δυνατότητες στο έργο των χειρουργών.\nΑν μέχρι σήμερα οι χειρουργικές λαπαροσκοπικές επεμβάσεις απαιτούσαν αρκετά μικρά σημάδια στη κοιλιακή χώρα, το δεδομένο αυτό αρχίζει σταδιακά να περνάει στο παρελθόν, αφού πλέον θα γίνονται μέσω μίας και μόνο οπής. Για τη νέα αυτή τεχνική, που έχει ήδη ξεκινήσει να εφαρμόζεται στο νοσοκομείο Doctors’ Hospital, μας μίλησε ο χειρουργός παχυσαρκίας Σωτήρης Γαβριήλ.\n– Κύριε Γαβριήλ ποια είναι τα οφέλη της νέας μεθόδου στη λαπαροσκοπική χειρουργική, που επιτρέπει την εκτέλεση χειρουργικών επεμβάσεων μέσω μιας οπής μόνο.\nΠρόκειται στην ουσία για μία επαναστατική εξέλιξη στον κόσμο της λαπαροσκοπικής χειρουργικής, αφού με τα νέα εργαλεία επεμβαίνουμε χειρουργικά στον ασθενή μέσω μίας οπής, όπως πολύ σωστά αναφέρατε, που γίνεται στον ομφαλό και σε σημείο που δεν είναι ορατό. Επιπλέον μέσω αυτής της οπής, μπορούν να γίνονται όλες σχεδόν οι επεμβάσεις – εφόσον χρειαστούν – στον ίδιο ασθενή χωρίς να χρειάζεται διαφορετικές τομές κάθε φορά. Τέτοιες επεμβάσεις είναι η σκωληκοειδίτιδα, οι κήλες και ο ειλεός που δεν θα αφήσουν κανένα απολύτως σημάδι στην κοιλιακή χώρα.\nΌπως βλέπουμε στις φωτογραφίες είναι εμφανή τα σημάδια από παλαιότερη χειρουργική επέμβαση. Απεναντίας, δεν είναι καθόλου ορατή η οπή στον ομφαλό από την τελευταία επέμβαση που βασίζεται στην επαναστατική μέθοδο single port.\n– Η συγκεκριμένη μέθοδος έχει αρχίσει ήδη να εφαρμόζεται;\nΣτο Doctors’ Hospital, έχουμε ήδη ξεκινήσει να εφαρμόζουμε σταδιακά αυτή την τεχνική, σε περιστατικά που αφορούν την τοποθέτηση δακτυλίου για την αντιμετώπιση της νοσογόνου παχυσαρκίας. Καταλαβαίνετε ότι μία τέτοια τεχνική ευνοεί ιδιαίτερα τα νεαρά άτομα που δεν θέλουν να φαίνονται σημάδια στο σώμα τους, όταν πάνε στην παραλία για παράδειγμα. Για το χειρουργό, στην πράξη, θεωρείται μία πιο δύσκολη τεχνική, αφού δεν μπορεί να είναι το ίδιο ευέλικτος όταν πραγματοποιεί την επέμβαση μέσα από περισσότερες οπές, γ’αυτό άλλωστε πρέπει να διαθέτει μεγάλη εμπειρία. Από την άλλη τα πλεονεκτήματα είναι πολλά γιατί έχει τη δυνατότητα να παίρνει βιοψίες ή να αφαιρεί τη χολή, εισχωρώντας με εύκολο τρόπο, αφού το τροκάρ είναι μονό και αρκετά μεγάλο, επιτρέποντας τη διέλευση οποιουδήποτε εργαλείου ή υλικού απαιτείται. Παράλληλα με το μονό τροκάρ ελαχιστοποιείται η πιθανότητα εκδήλωσης αιμορραγίας, άρα και από θέμα ασφάλειας είναι πολύ καλύτερη τεχνική. Εξίσου μεγάλη είναι η συμβολή της τεχνικής και στη ρομποτική χειρουργική, όπου το ρομπότ μπορεί να επέμβει χειρουργικά μέσα από αυτό το τροκάρ και μέσα από μία οπή.\n– Πρόκειται όντως για ένα ακόμη μεγάλο βήμα στην ιατρική επιστήμη\nΠράγματι και θα πρέπει να τονίσω σ’ αυτό το σημείο ότι η νέα αυτή τεχνική, που θα εξελιχθεί σε λιγότερο παρεμβατική, πρόκειται να αλλάξει στο μέλλον την εξέλιξη της χειρουργικής, είμαστε ακόμα στην αρχή αυτής της ανακάλυψης και παρόλα αυτά τα πλεονεκτήματα είναι πολλά.\nhttps://sgavriil.gr/wp-content/uploads/2019/03/Single-port-device-OCTO-Dalim-Seoul-Korea-was-placed-at-the-umbilicus-of-patient-Th.jpg 332 495 Sotiris Gavriil https://sgavriil.gr/wp-content/uploads/2018/09/logo-2Χ-1-1.png Sotiris Gavriil2019-03-14 10:46:142019-04-17 09:04:36Λαπαροσκοπικη χειρουργικη μεσω μιας οπης με τη μεθοδο single port!\nΗ λαπαροσκοπηση μοναδικη λυση στο προβλημα... Γαστρικος δακτυλιος, υπαρχουν επιπλοκες;


Διεγράφη ο Καμπόσος από τη ΝΔ - istioforos news Διεγράφη ο Καμπόσος από τη ΝΔ - istioforos news\nΚΕΝΤΡΙΚΗ > ΠΟΛΙΤΙΚΗ-ΟΙΚΟΝΟΜΙΑ > Διεγράφη ο Καμπόσος από τη ΝΔ\nΠΟΛΙΤΙΚΗ-ΟΙΚΟΝΟΜΙΑ - Δημοσιεύτηκε - 8 Ιουν 2018 - 10:34 μ.μ.\nΔιεγράφη ο Καμπόσος από τη ΝΔ\nΕκτός της ΝΔ τέθηκε ο «γαλάζιος» δήμαρχος Άργους, Δημήτρης Καμπόσος, μετά το χυδαίο, ακροδεξιό και βαθιά αντισημιτικό παραλήρημα κατά του δήμαρχου Θεσσαλονίκης, Γιάννη Μπουτάρη.\n«Οι σημερινές αναφορές του δημάρχου Άργους Δημήτρη Καμπόσου για τον Γιάννη Μπουτάρη είναι χυδαίες και απολύτως καταδικαστέες. Με εντολή του προέδρου της Νέας Δημοκρατίας Κυριάκου Μητσοτάκη ετέθη ήδη εκτός κόμματος», ανέφερε με ανακοίνωσή του το γραφείο Τύπου της ΝΔ, γνωστοποιώντας τη διαγραφή του.\nΥπενθυμίζεται ότι ο «γαλάζιος» δήμαρχος, είχε βρεθεί στο μάτι του κυκλώνα πριν από λίγο καιρό, όταν είχε επικροτήσει την άθλια επίθεση εναντίον του Γιάννη Μπουτάρη μέσω ενός χυδαίου σχολίου στο Facebook. Μάλιστα τότε είχε ισχυριστεί ότι το σχόλιο δεν έγινε από τον ίδιο αλλά από συνεργάτη του.\nΩστόσο, σήμερα Παρασκευή «ξαναχτύπησε» με ένα νέο χυδαίο παραλήρημα, επιβεβαιώνοντας επί της ουσίας ότι ακόμη κι αν δεν ήταν ο ίδιος ο «φυσικός αυτουργός» του απαράδεκτου σχολίου για τον κ. Μπουτάρη, σίγουρα ήταν εμπνευστής του.\n«Ο κ. Καμπόσος διεγράφη για τα απαράδεκτα και ρατσιστικά σχόλιά του. Επαναλαμβάνω ότι δεν θα ανεχτώ μισαλλόδοξο και διχαστικό λόγο από στελέχη της Νέας Δημοκρατίας», τόνισε στη συνέχεια ο Κυριάκος Μητσοτάκης με ανάρτησή του στο Twitter.\nΟι δηλώσεις που προκάλεσαν τη διαγραφή του\nItem Reviewed: Διεγράφη ο Καμπόσος από τη ΝΔ Rating: 5 Reviewed By: istioforos news